text:
ORANJESTAD(AAN)– Directie Volksgezondheid (DVG) semper a percura pa educa, informa y concientisa nos pueblo riba salubridad publico. Awor cu dianan di fiesta ta den porta, Director di DVG drs. Jerry Staring ta manda un mensahe pa nos comunidad reflexionando riba e aña tras di lomba y ta desea un y tur un Pasco y Fin di Aña yena cu hopi salud, paz, harmonia y alegria.
E director ta mira bek riba un aña 2017 hopi fructifero pa Directie Volksgezondheid, unda cu enberdad a mira hopi cambio pero sin duda cambionan positivo.
Aña 2017 tabata un aña importante pa salubridad publico na unda cu a celebra 100 aña y a percura pa haci esaki hunto cu tur empleado di directie volksgezondheid y pueblo henter.
Durante aña DVG a conoce varios cambio, specialmente pa restructura e departamento pa asina por hisa e eficiencia y mustra e capacidad di cada servicio cu DVG ta ofrece na publico. Cambio no tur ora ta facil of ta sosode di biaha, pero cu perseverancia pa logra un meta na bienestar di nos comunidad semper hunto e ta bira posibel.
Den 2018 DVG ta bay sigui educa y informa nos comunidad riba kico ta salubridad publico. Kiko esaki ta encera, kico e tareanan ta pero mas ainda e importancia di esaki.
Esakinan ta algun di e plannan pa e aña venidero pa asina complementa e aña 2017 tras di lomba pa sigui crece como un departamento, optimalisa nos producto y duna servicio di calidad na comunidad di Aruba.
Pa comunidad por pasa dianan di fiesta feliz y saludabel drs. Jerry Staring ta pidi pueblo den nomber di DVG pa tene cuenta cu diferente aspecto. Den e ultimo dianan di aña 2017, nos cultura semper ta pa pasa esaki cu famia, come y celebra. Esaki sin duda ta trece alegria, pero semper mester ta haci concientemente.
Ora di come, por fabor tene cuenta cu hygiena, laba man bon ora di cushina cuminda, percura pa tur alimento ta bon cushina y prepara. Tambe ta importante pa mantene e alimentonan na un temperatura adecuado y ta bon warda. Banda di esaki sea semper conciente di come y bebe na un manera modera. Si bo tin pensa di consumi alcohol, por fabor tene na cuenta pa no stuur y bebe.
Nos comunidad den dianan di fin di aña tambe ta gusta tira clapchi. DVG a percura pa conhuntamente cu Comision di Vuurwerk promove tipsnan pa tira clapchi concientemente. E.o. mester tene cuenta cu si e clapchi ta adecua pa mucha por tira, mayornan semper tira bista riba muchanan, no bay experimenta cu clapchi etc. Tur esakinan ta tipnan pa asina yuda comunidad bira conciente y evita cualkier situacion indesea.
Finalmente drs. Jerry Staring, Director di Directie Volksgezondheid, kier desea pueblo di Aruba henter un bon pasco y un prospero anja 2018!!!


c: text/html

text:
ORANJESTAD - Diabierna mainta pa 8or DOW a haya un yamada di Brandweer alertando cu tin posibilidad cu fuel lo por bay drenta den e instalacionnan di e planta di purificacion di awa na RWZI Bubali. Asina e departamento a informa, pa medio di un comunicado diabierna anochi. Segun DOW e accion cu nan a tuma ta pa motibo di e incidente di derame di diesel, cu a surgi na Dr. Horacio Oduber Hospital mas trempan. Segun DOW nan a activa e crisis team pa drenta den accion y cuminsa investiga y tuma e pasonan necesario, pa reduci e riesgonan di impacto na Bubali Plas y nos medio ambiente en general.
DOW a mobilisa su hendenan na e pompstation mas cerca di hospital pa aki contene e diesel pa e no yega planta di purificacion di Bubali. Inicialmente no a haya holor e diesel na e planta na Bubali, sinembargo un rato despues na planta na Bubali a nota e promer señalnan di fuel cu a cuminsa manifesta su mes por medio di e holor di e fuel, pues e diesel a yega e planta pero no den e plas di Bubali ainda. Na e momento ey a activa e “Vacuum Trucksnan” pa cuminsa saca e awa contamina cu e fuel for di e planta. Nos ingenieronan rapidamente a haci un investigacion y a constata cu no tabata tin señal di fuel ainda den e parti final di procesacion di e planta. Tambe a tuma contacto cu un compania specialisa riba tereno di contaminacion pa por entrega e producto di FFT, cual ta un producto cu ta combati efectonan di fuel den awa. Esaki a ser aplica na e pompstation di Costa Linda y na e entrada di e planta RWZI na Bubali.
Mientras cu tur e pasonan aki tabata ser tuma e Vacuum Trucks tabata transportando non stop e awa di riool contamina cu e diesel pa basha esaki den e “droogbedden” cu ta structuranan grandi di concreto cu por contene e awa pa despues e evapora. Sinembargo pa 4or di atardi e team di DOW atendiendo cu e calamidad a constata cu no obstante e esfuersonan realisa toch diesel a drenta logra drenta e canal pa bay na Bubali plas cual ta menasa seriamente e sanctuario. Na e momento ey contacto a ser tuma cu e Ministro infrastructura demisionario y alaves e Ministro di infrastructura y medio ambiente entrante pa pone nan na altura di e situacion cu a bira mas critico.E decision cu a ser tuma ta pa haci e maximo esfuerso pa salba Bubali Plas. Esey ta encera pa uza mas equipo y personal pa sigui saca tur e awa contamina di diesel y yena e droogbedden completo y uza tur otro pos disponible pa mas awa contamina no drenta e sanctuario di parha y pisca. E comision di calamidad a reuni y ta supervisando e esfuersonan aki. Durante e siguiente oranan y si ta necesario dia e esfuerso maximo aki lo ta tumando lugar.
ORANJESTAD – Un grupo respeta di persona a protesta diamars atardi dilanti di e asina yama ‘Kill Cage’, of ‘Afmaakhok’ na Wayaca, banda di e Animal Shelter. Motibo di e protesta, ta pa haya atencion di esnan encarga di e trabou di pone e cacho y pushinan drumi cu ta wordo deposita na e sitio tur dia. E grupo di Crijijo Trappers a lidera e protesta aki y a pidi pa cumpli cu un lista di demanda, cu nan a comparti cu gobierno tambe. Segun nan, e reglanan aki por mehora e situacion den cual e bestianan ta wordo ‘poni drumi’. Nan tin un stappenplan cu dentro di poco lo keda anuncia. Segun e grupo, servicio veterinario cu ta responsabel pa e trabou, no ta haciendo nan trabou bon, ta pone e bestianan mata den un forma cruel y contra regla internacional. E departamento concerni un dia prome a desmenti esaki y ta lamenta cu ta plama informacion ‘falso’ riba rednan social.
ORANJESTAD – Dienst Technische Inspectie (DTI entrante diahuebs 18 di januari lo inicia cu e proceso di mudamento pa nan edificio nobo situa na Barcadera 153. Den cuadro di esaki DTI no por ricibi yamada via 584-5300 di cliente te cu dialuna 29 di januari. Dialuna 22 di januari pa dilanti DTI ta bay den full swing cu mudamento pa Barcadera y lo ta cera pa publico. Diamars 30 di januari DTI ta planea pa ta operacional atrobe. (lo monitor e proceso y ahusta fecha si ta necesario). Dialuna 5 di februari lo ta 100% operacional atrobe. Por yama ora di urgencia na 593-7945 pa servicio/informacion durante e periodo cu ta cera. No ta tuma cita pa keur auto. Pa accidente na pia di trabao por yama na 593-7913. DTI ta pidi disculpa pa e inconveniencia.
ORANJESTAD – Servicio veterinario ta pone tur bestia cu keda laga atras na e asina yama ‘afmaakhok’ of ‘kill cage’, drumi den un forma responsabel, humano y segun standard internacional. Asina hefe di e departamento Riem vd Berg a sigura durante un conferencia di prensa dialuna atardi. E conferencia tabata uno di urgencia, den un intento pa evita cu diamars awor un grupo di persona tene un accion di protesta na e sitio. Vd Berg a purba sigura na varios momento cu ta e unico forma cu tin aworaki pa resolve e problema di sobre poblacion di bestia. E otro forma segun vd Berg, ta concientizacion pa ta un doño responsabel di bestia.
ORANJESTAD – E forma con departamento veterinario ta pone cacho y pushi drumi, ta cuestionable. Como tal un di e fundacionan cu ta rescata bestia riba caya, Crijojo Trappers ta protesta diamars atardi 5’or na e ‘popularmente’ yama Kill Cage of ‘Afmaakhok’ di veterinaire dienst na Wayaca. E meta segun e lider di proyecto Mervine Kock, ta pa concientiza nos hendenan kico ta tuma lugar eynan y pa trece cambio na e proceso cu ta pone e bestianan drumi. Asina Kock a bisa den e programa NoticiaCla LIVE riba Facebook.
ORANJESTAD - 'Debi cu Hulanda a haci dificil na ultimo ora, e acuerdo entre esnan cu a reuni diabierna pa mas di 6 ora largo, no a keda aproba'. Fuentenan na Caracas di NoticiaCla y prensa Venezolano cu tabata presente, a bisa despues di nan regreso diabierna anochi. Tabata durante e ultimo parti di e negociacion, cu Hulanda kier a trece cambio den un paragrafo, pa cual e delegacion Venezolano a bisa cu nan mester haya aprobacion na Caracas prome, ya cu e cambionan di 'ultimo ora', nan no ta autoriza pa aproba riba nan mes. Esey a pone cu mester a para e reunion y keda pendiente pa un aprobacion pa despues nan firma e concepto di acuerdo, definitivamente diahuebs awor durante un otro reunion na Aruba. Kico e cambio ta, no ta conoci. Foto ta di delegacion Venezolano durante e reunion di diabierna ultimo.
ORANJESTAD - ARUBA TOURISM AUTHORITY A FIRMA ACUERDO CU HOTEL MANAGEMENT SCHOOL MAASTRICHT ORANJESTAD – Recien, Oficina di Turismo di Aruba a firma un acuerdo cu Hotel Management School Maastricht (HMSM) un acuerdo pa asina eleva e nivel di servicio aun mas den nos sectornan di hospitalidad y turismo, den su totalidad. Esaki mas cu claro por medio di e Aruba Certification Program (ACP).HMSM, un institucion reconoci mundialmente, ta bay desaroya conhuntamente cu ACP diferente modulo di curiculo di servicio, como tambe entrena nos profesionalnan local pa asina consecuentemente sigui transmiti e conocemento aki na nos forsa laboral riba tur nivel. Pa haci esaki posibel, HMSM a bin ta haci desk research den december y awo a bishita Aruba pa combersa cu nos socionan riba diferente topico pa por identifica y compronde miho e contexto cultural, comercial y turistico di nos sociedad. Consecuentemente lo crea y incorpora un standard di calidad den nos servicio cu ta den linia internacional y di es manera aki lo desaroya un programa conforme necesidadnan den nos mercado y bao di nos hendenan. Mediante e acuerdo aki, Aruba Certification Program lo conta cu manualnan di entrenamento y materialnan relevante pa e curso, entrenamento di nan personal y un curiculo di servicio. Introducion di e cursonan nobo lo tuma luga den e luna di maart / april proximo. Esaki ta nifica cu banda di e programa actual, pronto ACP lo expande locual ta ofrece na cursonan y lo ahusta e programa actual asina tumando e oportunidad pa update un cu e otro. Expansion di e cursonan ta wordo desaroyo a base di feedback cu a ricibi e siman aki. Hotel Management School Maastricht ta forma parti di e ZUYD University of Applied Sciences na Hulanda. E ta consisti di tres departamento cu ta: e scol mes cu tin mas di 65 aña di trayectoria educacional, produciendo rond di 250 hoben profesional pa aña, hobennan cu ta wordo selecta pa forma parti di e skol; e Teaching Hotel Chateau Bethlehem reconoci internacionalmente como un centro di aprendisahe y desaroyo maneha door di studiantenan; y e HMSM Hospitality Consultancy cu ta un grupo di profesionalnan cualifica cu ta conecta e conocemento di HMSM cu e mundo di hospitalidad internacionalmente. E ultimo aki ta esun encarga pa desaroya e programa pa Aruba Certification Program. Aruba Certification Program a wordo crea na 2011 cu e proposito pa eleva e nivel di servicio. Awe orguyosamente ACP a logra certifica alrededor di 4000 particpante . Oficina di Turismo y ACP a haya den Hotel Management School Maastricht un socio cu cual ta desaroya e componente specifico di servicio den e programa existente y cu cual lo amplia e oferta di cursonan bao di ACP. E desaroyo aki ta den linea cu e plan ‘Cu Mira Pa Futuro’, unda ta delinea tambe e necesidad di enfoca riba mehoracion di e servicio cu nos ta brinda nos bishitantenan en general.

robotstxt: allowed

filter: keep


text:
Diasabra ultimo, Presidente di Stichting Lotto pa Deporte sr. Di-Estefano Wernet RA a despidi di Grand Master Chaco Jose Cornelio, Hall of Fame, Referee Olimpico kende a bay Korea pa representa Aruba como delegacion y para referee n’e campeonato mundial na Muju, Korea unda nos atleta elite Olimpico Monica Pimentel lo participa pa Aruba.
Sr. Di-Estefano Wernet RA a desea Grand Master Chaco Jose Cornelio exito cu su biahe. Grand Master Chaco Jose Cornelio ta masha grandi na Korea y su potret ta colga den e museo na Korea.
World Taekwondo Federation sa usa e videonan di Grand Master Chaco Jose Cornelio pa duna training y les n’e coach y refereenan.
Cu presencia di Grand Master Chaco Jose Cornelio na Muju, Korea ta haci cu e atletanan lo sinti nan mes mas sigur di a bringa un bon pelea cu un bon referee cu ta para referee. Esaki ta algo cu masha hopi atleta di taya ta bisa.
Nos di ARTBO ta desea Grand Master Chaco Jose Cornelio hopi exito na Korea.


text:
Na cuminsamenton di september 2017 Instituto pa Formacion den Enfermeria (IFE Curacao) tin planea pa cuminsa cu e estudio di “Maatschappelijk Gezondheidszorg” aki na Aruba.
Mirando e necesidad pa mas enfermeronan riba e tereno di cuido social na nivel halto di educacion, a dicidi di cuminsa e estudio aki pa di dos biaha na Aruba.
En principio tur enfermero nivel 4, cu minimo dos aña di experencia por tuma parti n’e estudio aki. Aunke e enfasis lo wordo poni n’e trahadornan di Departamento di Salud Publico, Hospital, Wit Gele Kruis, SABA, SVGA, Centro Medico, FMAA y KIA.
E estudio tin un duracion di dos aña y mei.
E prome aña lo ta general y e di dos aña lo wordo parti den dos seccion, cu ta “Cuido di Salud General” y “Cuido di Salud Mental”.
E ultimo mitar aña lo ta general.
Inscripcion ta habri y tin cupo pa solamente 20 participante. Tambe ta evaluando e posibilidad pa start un estudio riba nivel di educacion halto (HBO) di “Kader in de Gezondheidszorg”. Esaki ta un estudio cu ta prepara e profesional pa duna maneho y guia den instancianan cu tin di haber cu cuido.
Esnan cu ta bin na remarke p’e estudio aki t’esnan cu tin un educacion riba nivel 4 den ramo di enfermeria, trabounan social y salubridad.
Pa mas informacion interesadonan por tuma contacto cu drs. Rafael S. Lopez, coordinador di e proyecto aki pa IFE-Aruba, na telefon 592-8170.


text:
ORANJESTAD (AAN): Lotto, e Loteria di Aruba a yama un conferencia di prensa pa haci e lanzamento di un wega nobo cu yama 1-OFF.
Den cuadro di esaki, Lotto a traha un TV Spot cu lo wordo mira pronto, Damaris Ridderstap, di e departamento di Marketing a splica.
E wega aki ta uno cu ta cay den e famia di e weganan di 4 cifra manera Catochi, Big4, Zodiac. 1-OFF lo tin su propio sorteo cu ta bay tuma lugar net despues di saca e numbernan di Big4, durante e sorteo di 9’or na television, Ridderstap a indica.
El a agrega cu tin te cu 81 chens di gana. Hunga ta facil. Bo ta scoge 4 number entre 0-9 y bo ta haci bo bet. Match 1234 y gana. Bo por cuminza cumpra 1-OFF desde 50 cen (mitad pida) of 1 Florin (un pida) y e ta bay te na un maximo di 50 florin.
Cu 1 Florin bo por gana 2500 florin y si bo cumpra 50 florin y bo match e numbernan bo por gana e premio maximo di 125 mil florin.
E wega aki ta bay ta riba mer cado dialuna 14 di Augustus. Asina mes, cuminza purba bo suerte cu 1-OFF ta laga bo liña semper na awa.
Durante e presentacion di e wega nobo aki tabata tin presencia di staff di Lotto, como tambe di Minister di Salud y Deporte, Dr. Alex Schwengle y prensa.


text:
MARYLAND, Merca – Un grupo di cientifico di Merca a logra identifica e 7 proteinanan mas dañino di e virus di zika, un descubrimento cu por yuda compronde miho con e enfermedad aki ta ataca e celnan di e curpa humano, segun un estudio publica den Proceedings of the National Academy of Sciences.
E investigacion, realisa pa e cientificonan di e facultad di Medicina di e Universidad di Maryland, ta e prome cu a identifica e proteinanan aki y tambe ta e prome cu ta describi di forma completa e conhunto di gen di zika.
“E mecanismo di e virus aki tabata un misterio berdadero,” e investigador principal di e estudio, Richard Zhao, profesor di Patologia na e Universidad di Maryland, a bisa. “E resultadonan aki ta duna nos un vision crucial riba con zika ta afecta e celnan. Awo nos tin algun pista realmente valioso pa investigacionnan futuro,” e cientifico a añadi.
Pa realisa su estudio, prome, dokter Zhao y su ekipo a separa e 14 proteinanan cu e virus di Zika ta contene, manera su peptidonan, es decir, e moleculanan forma pa e union covalente di dos of mas aminoacido.
E ora ey, e cientificonan a confronta e 14 proteinanan cu e celulanan di un especie di levadura, conoci na Ingles como “fission yeast” y cu den e ultimo añanan a converti den un metodo comun pa desentraña con e patogenonan (microorganismo cu ta origina un enfermedad) ta afecta e celnan.
Danki na e metido innovador aki, e cientificonan a logra mira cu shete di e 14 proteinanan di e virus tabata specialmente peligroso pasobra nan a daña e celnan di e yeast di algun maner,a ya tabata matandonan directamente, dañandonan di algun forma of strobando su crecemento. E grupo di investigacion tin pensa pa sigui traha den e virus di Zika cu e obhetivo di compronde miho con e shete proteinanan dañino aki ta interactua cu e celnan di e curpa humano.
Di unda zika ta bin?
Transmiti pa e sangura di e genero Aedes, e mesun cu ta transmiti dengue y chikungunya, e virus zika ta provoca sintomanan leve entre e mayor parti di infectadonan, manera keintura no hopi halto, dolor muscular y den articulacionnan, mescos cu rash y conyuntivitis.
No obstante, e mayor temor cu a lanta e virus aki ta den e ultimo aña ta relaciona cu su relacion cu casonan di microcefalia, es decir, babynan cu ta nace cu un cabes mas chikito cu normal y cu ta sufri dañonan neurologico.
E virus di zika, cu a wordo descubri na 1947 den e boske di Zika di Uganda, tambe a wordo relaciona cu e sindrome di Guillain-Barre, un trastorno neurologico cual efectonan por varia for di un sensacion di debilidad den e pianan te na paralisis of hasta morto.
Fuente: NTN24


text:
Riba Dia di Pobresa Pretu, nos ta felisita Lio ‘Paps’ Capriles pa su kurashi di bisa e berdat ku tabata i stret bai ta reina den mente di bankeronan i e elite ekonomiko-finansiero na Korsou: Hende pretu ta mitar humano, un herment pa traha plaka i nada mas. Esaki ta e estado mental ku a domina ora Capriles a komenta e rais di trint’i mei ’69 : “Mi tabata sinti rabia. Rabia pasobra nos a laga e kos aki yega asina leu, nos komo suidadano i komo bankero den ananan 60 tabata muchu materialista i nos a aktua muchu egoista. Rabia pasobra nos a laga interes ekonomiko prevalese riba adelanto sosial.”
Nada a kambia masha na 2016 banda di adaptashonnan kosmetiko pa laga kere ku nan ta ku un pueblo ku nan mes a hinka den pobresa pa mantene i laga e mashin di opreshon pretu drai den optima forma.


text:
Sra. Labad – Giel a splica cu pa 2017 lo bay enfoca mas kico ta e casonan cu a pasa den carnaval 2016. Si mester bisa cu e cantidad di embaraso pa luna di November a baha. Aunke ta spera cu e cantidad lo por baha p asina haci e hobennan consciente ariba nan actonan. Nan comportacion ta hopi importante. Mayornan ta keda hunga un rol, ya cu ta imposibel cu un menor di edad, riba caya sin su mayornan despues di p.e. un Fakkeloptocht. Ta bon pa mayornan tuma informacion y papia cu nan yiu. Wit Gele Kruis por duna informacion, pero nan no ta cu e menor henter dia.
Den e parti di praktijk na Wit Gele Kruis y si wak con nan ta sali na estado. Amigonan ta hunga un rol hopi grandi cu mayornan no sa mes ken ta e mucha homber, e tata di e baby. Y e mucha muhe hopi biaha tampoco tin informacion. Dus esey tambe ta un punto cu ta bin trece dilanti den campaña di Carnaval, pero henter aña. Asina Sra. Labad- Giel a termina bisando.


text:
Home
Papiamentu.info ta un wèpsait ku a wòrdu lansa den kader di e proyekto ‘free open source spell checker for Papiamentu’, kual a tuma lugá di mart pa òktober 2015. E proyekto aki a wòrdu finansiá dor di Unesco i organisá dor di Fundashon Kòrsou Habri.
E meta di e proyekto aki ta pa traha i mehorá un open source spèlchèk di Papiamentu, e lenga materno di mayoria habitante di islanan ABC ( Aruba Boneiru i Kòrsou, i nan desendiente nan bibá na Hulanda. E proyekto ta enserá tambe un open source office suite.
E metanan di mas importante di e proyekto ta wòrdu resumí den e siguiente punto nan:
- mehorá kalidat di Skritura di teksto nan na papiamentu den enseñansa, gobièrnu, organisashon i kasnan.
- eliminá barera finansiero, dor ku tur hende tin akseso na e open source open suite.
- mehorá e spèlchèk eksistente di papiamentu di open source office
- proveni un spèlchèk na papiamentu pa e sistema nan di MS Windows, Apple Mac OSX i Linux, i tambe pa smartphones i Firefox.
Via papiamentu.info nos ke duna mas informashon tokante proyekto-, evento-, wèpsait- i instansia nan ku tin di aber ku nos lenga papiamentu.


text:
SECCION 8
Ora Algo Hopi Tristo Sosode
‘E sufrimentu ku nos ta pasa den e bida aki ta pasahero, pero e ta trese komo resultado un gloria sin límite i duradero.’—2 Corintionan 4:17, BPK
A pesar cu bo ta traha duro pa bo por tin un matrimonio y famia feliz, cos “inespera” por sosode y kita boso goso. (Eclesiastes 9:11, NW) Ora nos haya nos cu dificultad, Dios ta cla pa yuda nos. Si abo y bo famia sigui e siguiente consehonan di Bijbel, boso lo por persevera hasta den e situacionnan di mas dificil.
1 CONFIA DEN JEHOVA
LOKE BIJBEL TA BISA: “Tira tur boso inkietud riba dje, pasobra e ta interesa den boso.” (1 Pedro 5:7) Semper keda corda cu no ta Dios ta causa nos problemanan. (Santiago 1:13) Hala cerca dje, pasobra e lo yuda boso di e mihor manera posibel. (Isaias 41:10) “Drama boso curason su dilanti.”—Salmo 62:8.
Boso por haya consuelo tambe si boso lesa y studia Bijbel tur dia. Si, boso lo experencia con Jehova ta ‘consola boso den tur boso tribulacionnan.’ (2 Corintionan 1:3, 4; Romanonan 15:4) Ademas, el a priminti cu e lo duna boso “e paz di Dios cu ta surpasa tur comprondemento.”—Filipensenan 4:6, 7, 13.
LOKE BO POR HACI:
Pidi Jehova yuda bo pa bo keda trankil y no perde cabes
Analisa e opcionnan cu boso tin anto dicidi cua di nan ta mas mihor pa boso
2 CUIDA BO MES Y BO FAMIA
LOKE BIJBEL TA BISA: “Curason di e hende prudente ta adkiri conocemento, y horea di e hende sabi ta busca conocemento.” (Proverbionan 18:15) Purba di haya tur informacion cu por yuda boso enfrenta e situacion. Saca afo kico ta necesidad di cada miembro di famia. Papia cu nan y scucha nan.—Proverbionan 20:5.
Kico si un ser keri di boso muri? No tene miedo di expresa boso emocionnan. Corda cu hasta Hesus a yega di yora. (Juan 11:35; Eclesiastes 3:4) Ta importante tambe pa boso drumi y sosega suficiente. (Eclesiastes 4:6) Esey lo yuda boso enfrenta e situacion mas mihor.
LOKE BO POR HACI:
Zorg pa bo tin e custumber di comunica regularmente cu bo famia. E ora ey, nan lo sinti nan comodo pa papia cu bo si un problema presenta
Papia cu hende cu a yega di pasa den un situacion similar
3 BUSCA E YUDANSA CU BO TIN MESTER
LOKE BIJBEL TA BISA: “Un berdadero compañero ta stima na tur tempo, y ta un ruman cu a nace pa ora tin angustia.” (Proverbionan 17:17, NW) Sin duda, bo amigonan kier yuda, pero kisas nan no sa kico pa haci. Laga nan sa kico bo tin mester. (Proverbionan 12:25) Ademas, busca yudansa con pa aplica principionan di Bijbel cerca hende cu ta compronde Bijbel. E consehonan for di Bijbel cu nan por duna bo lo yuda bo.—Santiago 5:14.
Si bo tin contacto regularmente cu hende cu tin berdadero fe den Dios y cu ta confia den su promesanan, lo bo haya e sosten cu bo tin mester. Anto si bo yuda hende cu tin mester di animacion, bo mes lo haya consuelo. Papia cu nan tocante bo fe den Jehova y den su promesanan. Uza bo tempo pa yuda hende den necesidad y no aleha bo mes for di hende cu ta stima bo y cu kier bo bon.—Proverbionan 18:1; 1 Corintionan 15:58.
LOKE BO POR HACI:
Papia cu un bon amigo y lag’e yuda bo
Sea specifico y honesto tocante bo necesidadnan


text:
Bo Ta Ricibiendo “Cuminda na e Debido Tempo”?
NOS ta bibando den e tempo di mas dificil cu humanidad a yega di conoce. (2 Tim. 3:1-5) Diariamente nos amor pa Jehova y nos determinacion pa biba na harmonia cu su normanan husto ta ser poni na prueba. Hesus a profetisa di e tempo dificil aki y a sigura su siguidornan cu nan lo ricibi e animacion necesario pa por persevera te na fin. (Mat. 24:3, 13; 28:20) Y pa fortalece su siguidornan, el a nombra un esclavo fiel pa duna nan “cuminda na e debido tempo.”—Mat. 24:45, 46.
For di tempo cu e esclavo fiel a ser nombra na 1919, miyones di ‘sirbidor di cas’ di tur idioma a bin den e organisacion di Dios y ta ricibi cuminda spiritual. (Mat. 24:14; Rev. 22:17) Sinembargo, no ta tur loke e esclavo fiel ta publica ta disponibel na tur idioma. Ademas, no ta tur hende tin acceso na nos publicacionnan cu ta disponibel den forma electronico. Pesey, nan no por wak e videonan ni lesa e articulonan cu ta ser publica unicamente riba e website jw.org. Awor, esey ta nifica cu algun ruman ta perdiendo cuminda spiritual pa keda spiritualmente fuerte? Pa nos por yega na e conclusion corecto, nos mester contesta cuater pregunta importante.
1. Kico ta e ingrediente principal di e cuminda spiritual cu Jehova ta percura?
Ora Satanas a purba di pone Hesus cay den tentacion p’e laga piedra bira pan, Hesus a contest’e: “Hende no mester biba di pan so, sino tambe di tur palabra cu ta sali for di boca di Jehova.” (Mat. 4:3, 4) Y Jehova su palabranan ta den Bijbel. (2 Ped. 1:20, 21) Pesey, e ingrediente principal di nos cuminda spiritual ta Bijbel.—2 Tim. 3:16, 17.
Jehova su organisacion a percura pa e Traduccion di Mundo Nobo di e Santo Scritura ta disponibel den mas cu 120 idioma, sea completo of en parte. Y tur aña, mas idioma ta bin acerca. Ademas di e traduccion ey, tin miles di miyones di ehemplar di otro versionnan di Bijbel disponibel, sea completo of en parte, den miles di idioma. E logro asombroso aki ta na harmonia cu Jehova su boluntad pa “tur sorto di hende ser salba y yega na un conocemento exacto di e berdad.” (1 Tim. 2:3, 4) Y como cu “tur cos ta sunu y habri dilanti” di Jehova, nos por ta sigur cu e lo hala of atrae tur hende cu ta “consciente di nan necesidad spiritual” na su organisacion y percura pa nan haya cuminda spiritual.—Heb. 4:13; Mat. 5:3, 6; Juan 6:44; 10:14.
2. Den ki sentido nos publicacionnan ta un parti importante di e cuminda spiritual cu Jehova ta percura pa nos haya?
Pa un persona por tin un fe fuerte, no solamente e tin cu lesa Bijbel, pero tambe e tin cu compronde loke e ta lesa y aplica loke e ta siña. (Sant. 1:22-25) Un eunuco di Etiopia cu a biba den prome siglo a compronde esaki. E tabata lesando e Palabra di Dios ora cu Felipe a puntr’e: “Bo ta compronde tur loke bo ta lesa?” El a contesta Felipe: “Con mi por compronde si ningun hende no guia mi?” (Echo. 8:26-31) E ora ey, Felipe a yuda e eunuco haya conocemento exacto di e Palabra di Dios. Loke e eunuco a siña a conmov’ele asina tanto cu el a batisa. (Echo. 8:32-38) Di mes manera, nos publicacionnan basa riba Bijbel ta yuda nos haya conocemento exacto di e berdad. Nan ta conmove nos curason y ta motiva nos pa aplica loke nos ta siña.—Col. 1:9, 10.
Mediante e publicacionnan, sirbidornan di Jehova ta haya un abundancia di cos spiritual pa nan, na moda di papia, come y bebe. (Isa. 65:13) E Toren di Vigilancia, por ehempel, ta disponibel na mas cu 210 idioma. E ta splica profecianan di Bijbel, e ta aumenta nos comprondemento di berdadnan profundo di Bijbel y ta motiva nos pa biba na harmonia cu principionan di Bijbel. E revista ¡Despertad! ta disponibel na mas o menos 100 idioma; esaki ta yuda nos siña mas tocante e bunita creacion y con nos por aplica conseho practico cu nos ta haya den Bijbel. (Prov. 3:21-23; Rom. 1:20) Bo sa na cuanto idioma e esclavo fiel ta percura publicacionnan basa riba Bijbel? Den mas cu 680 idioma! Abo ta aparta tempo pa lesa Bijbel tur dia? Bo ta lesa tur e revista- y publicacionnan cu ta disponibel den bo idioma?
Ademas, e organisacion di Jehova ta percura boskeho pa e discursonan cu nos ta tende na nos reunion-, asamblea- y congresonan. Bo ta disfruta di e discurso-, drama-, demostracion- y entrevistanan cu ta ser presenta na e reunionnan ey? No tin duda, Jehova ta percura un tremendo bankete pa nos!—Isa. 25:6.
3. Awor, kico si no ta tur e publicacionnan cu e organisacion a produci ta disponibel na bo idioma? Esaki ta nifica cu bo no tin suficiente alimento spiritual?
Claro cu no, nos no mester keda sorprendi si tin biaha algun sirbidor di Jehova ta ricibi mas alimento spiritual cu otronan. Dicon no? Pasobra den e prome siglo e apostelnan, por ehempel, a ricibi mas instruccion cu hopi di e otro discipelnan. (Mar. 4:10; 9:35-37) Esaki no ta nifica cu e otro discipelnan tabata malnutri den sentido spiritual, pasobra nan a ricibi loke nan tabatin mester.—Efe. 4:20-24; 1 Ped. 1:8.
Ta bon pa nos corda tambe cu mayoria di e cosnan cu Hesus a papia y haci ora e tabata riba Tera no ta skirbi den Bijbel. Apostel Juan a skirbi: “De echo, tin hopi cos mas cu Hesus a haci, y mi ta supone cu si un dia mester skirbi nan en detaye, mundo mes lo no por contene e rolnan ey.” (Juan 21:25) Y aunke Hesus su discipelnan den prome siglo tabatin mas informacion tocante Hesus cu nos tin awe, nos no ta haya falta di cuminda spiritual. Dicon no? Pasobra Jehova ta percura pa nos haya suficiente conocemento tocante Hesus pa nos por sigui su pasonan.—1 Ped. 2:21.
Pensa tambe riba e cartanan cu e apostelnan a manda pa e congregacionnan den prome siglo. Tin por lo menos un carta di Pablo cu no ta den Bijbel. (Col. 4:16) Awor, e echo cu nos no tin e carta ey, ta nifica cu nos no tin suficiente cuminda spiritual? No, pasobra Jehova sa kico nos tin mester y e ta duna nos suficiente alimento spiritual pa nos por keda spiritualmente fuerte.—Mat. 6:8.
Jehova sa kico nos tin mester, y e ta duna nos loke nos tin mester pa nos por keda fuerte den sentido spiritual
Awendia, tin algun Testigo cu tin mas cuminda spiritual na nan disposicion cu otronan. Abo ta papia un idioma den cua no tin hopi publicacion disponibel? Si esey ta e caso, no preocupa pasobra Jehova ta percura pa bo tambe. Studia e publicacionnan cu tin na bo disposicion y, si ta posibel, asisti na e reunionnan den un idioma cu bo ta compronde. Di e manera ey, bo por ta sigur cu Jehova lo yuda bo keda spiritualmente fuerte.—Sal. 1:2; Heb. 10:24, 25.
4. Bo ta bira spiritualmente debil si bo no tin acceso na e informacionnan cu ta ser publica riba jw.org?
Riba nos website, nos ta publica nos revistanan y otro publicacionnan pa studia Bijbel. Riba e website tin tambe informacion pa yuda parehanan casa, mayornan, teenagernan y muchanan mas chikito. Famianan ta beneficia masha hopi ora nan ta analisa e informacionnan aki durante nan Adoracion Como Famia. Ademas, nos website ta duna informacion tocante programanan special, manera graduacion di Galaad y e reunion anual; e ta tene henter nos hermandad na altura di desasternan natural y di asuntonan legal cu tin efecto riba e pueblo di Jehova. (1 Ped. 5:8, 9) E website ta un bon medio tambe pa predica e bon noticia hasta den paisnan caminda nos trabou ta restringi of prohibi.
Sinembargo, nos por keda spiritualmente fuerte sea cu nos tin acceso na nos website of no. E esclavo fiel ta traha duro pa produci suficiente informacion imprimi pa e “sirbidornan di cas” por ta bon alimenta den sentido spiritual. Pesey, bo no mester sinti bo obliga di cumpra un aparato electronico djis pa bo haya acceso na jw.org. Tin ruman cu a tuma iniciativa pa print cierto informacion cu ta ser publica riba nos website y ta duna esaki personalmente na esnan cu no tin acceso na Internet; pero e congregacionnan no tin obligacion di haci esaki.
Nos ta masha contento cu Hesus ta cumpli cu su promesa y ta percura pa nos haya loke nos tin mester pa keda spiritualmente fuerte. Si, nos por tin confianza cu Jehova lo sigui percura pa nos haya cuminda spiritual na e “debido tempo” te na fin di e mundo malbado aki.


text:
1,50
DIALUNA 06 JANUARI , 2014
WWW.ARUBAWE.COM
DIALUNA 06 JANUARI , 2014
BABY RECIEN NACI HAYA DEN CORTINA
DE LA SALLESTRAAT 41 A TEL: 5881500 FAX 5824937
Florin
P2
arubawe2012@gmail.com
HULANDA TA MANDA “DRONE” PA CORSOU
Ayera tardi Hulanda a confirma cu e lo manda un avion conoci como “drone” Raven, pa autoridadnan na Corsou pa e prome lunanan di aña 2014. Esaki Ministerio Publico di Corsou a confirma ayera y tambe a wordo confirma pa ministerio di defensa di Hulanda. E avion chikito sin ocupante lo tin cu yuda autoridadnan hudicial na Corsou pa interveni cu mucho mas efectividad contra e ola di criminalidad cu ta azotando e isla. Manera ta conoci tin cantidad di atraco y asesinato estil di likidacion tumando luga y den mayoria di caso ta dificil pa haya e culpabelnan. A scoge e periodo entre fin di aña y luna di maart
pa e drone duna serviciona Corsou ya cu debi na diferente actividad publico, lo tin mas hende riba pia den e periodo aki caminda tanto turista como hendenan local ta atende diferente actividad carnavalesco cu tin den e periodo aki. Segun Ministerio Publico di Corsou, tradicionalmente den e periodo aki tin aumento di casonan criminal, manera kiebro y ladronicia y tambe atraconan. Na mes momento Ministerio Publico a confirma cu un ekipo di experto di Ministerio di Defensa di Hulanda, lo ta na Corsou tambe pa traha cu e drone y tambe a comfirma cu e avion akoi lo wordo uza solamente na Corsou.
Ganadonan di Garoshi di Comestibles E dos feliz ganado di e garoshinan di comestibles di ArubAwe, a bira Lirian Lacle di Seroe Lopez # 6 mientras cu e otro ganado a bira Zulaika Williams kende su adres ta Belanderstraat # 26. E ganadonan por pasa busca nan premio diahuebs venidero 9 di Januari despues di 3’or di atardi na oficina di ArubAwe situa na De La Sallestraat # 41-A.
DIALUNA 06 JANUARI , 2014
2
SEÑOR TA BISA:“UN AMIGO TA SEMPER UN HENDE CARIÑOSO Y DEN TEMPO DI ANGUSTIA TA MANERA UN RUMAN”, PROVERBIO 17:17
Baby cu “navelstreng” pone dilanti di cas Polis pidiendo cooperacion Vocero Policial, sr Lito Lacle a confirma e informe y a pidi cooperacion di comunidad pa yuda resolve e caso tristo y dramatico aki ya cu realmente ta di condena e hecho cu ta laga un recien naci pa su cuenta riba tereno di un famia, sabiendo cu e criatura ta core hopi peliger den un area cu tin cachonan salvahe den vecindario.
Ayera mainta tempran algo despues di 7’or di mainta, habitantenan di un cas na Parkietenbos a caba di lanta y prepara pa nan bay trabou. Sinembargo ora cu nan a Sali pafo di nan cas, nan a bin nota algo straño dilanti di e cas poni y tabata un paña color oranje y ros y a bay mira kico esaki lo por ta. Nan a wordo sorprendi ora cu a nota cu e paña tabata move y ora a yega mas cerca a bin
nota mancha di sanger y cu e paña tabata move tambe. Lora den e paña a bin haya un baby recien naci, ya cu ainda e tabata na sanger y su lombrishi colgando banda di dje, loke ta indica cu e criatura aki lo a nace menos c’un ora prome cu a pone na e caso aki. Esun of esunnan cu a bin pone e baby na e sitio, a haci esaki riba un pida caminda cu ta hopi isola, pues a scoge pa un cas caminda no tin bisiña cer-
ca of por a mira nan comete e acto aki. Mesora e habitantenan a yama autoridadnan policial y tambe ambulance pa bin na e sitio pa yuda e criatura recien naci y en berdad a confirma na e sitio cu ta trata di un mucha cu a caba di mira luz di bida. Polisnan a cera un area rond di e cas y a cuminsa investiga, canando rond pa mira si nan lo por logra haya un pista pero no a logra den esaki.
Ta trata di un mucha muhe kende a wordo transporta cu urgencia pa hospital y a keda interna pero ta den un situacion stabiel. Cualkier persona cu sa algo di un hende na estado cu nan conoce y kende a baha bariga pero no tin yiu pa mustra, informa autoridadnan policial di e hecho aki pa asina por atende cu e mama, y kisas, e tata tambe kendenan ta masha iresponsabel.
E caso a cautiva atencion di henter comunidad durante henter dia ya cu realmente no ta algo pa haci c’un criatura recien naci. Cualkier informacion lo por yuda na e momento aki, sea ta dor di meld bo mes na e Warda di Polis mas cercano, of yama e recherche di KZP na celular 597-51523 of dor di laga un mensahe riba e tipline anonimo di Polis, cu ta 111-41.
Accidente dor di “tuma chens”
Diabierna atardi dos auto a dal den otro na e cruzada di Morgenster y Primavera cu ta bay pa Pavia y na prome instante e situacion a mustra hopi serio ya cu ambos auto a sufri hopi daño material.Pa suerte di tur
hende envolvi den e accidente aki no a sufri lesion serio algun y polis mester a atende cu e situacion cu a surgi caminda e pickup no a duna preferencia na e auto di famia, un Tercel blanco bayendo abou y el a
purba crusa pero a mal calcula por completo e velocidad di e Tercel.E dos autonan a dal den otro y a bay para otro banda di caminda lagando ambos auto cu hopi daño manera e fotonan ta mustra.
DIALUNA 06 JANUARI , 2014
4
Intervencion trempan ta evita criminalidad hubenil
Scolnan basico por hunga un papel crucial den evita criminalidad hubenil. Na momento di por reconoce e señalnan y efectua intervencion na ora por logra evita cu algun cien hoben por desaroya nan mes den criminalnan pisa. Esaki ta conclusion di un investigacion cu e instancia Hulandes GGD, esta e servicio di salud municipal di Amsterdam a haci memey di 600 hoben problematico di e ciudad. E servicio di salud a analisa e dossiernan di como 200 hoben di e lista. E grupo aki a cuminza for di 13 aña caba ta comete vandalism y otro delitonan. Na un edad average di 14 nan tabata caba den bista di e Servicio di Hobennan, locual no a stroba nan pa sigui cu nan actonan. Como tal, e conclusion di GGD ta cu mester a interveni mas trempan posibel. Un prueba di e Ekipo di Intervencion Preventivo di Amsterdam, PIT, den cua ta inclui diferente specialista cu ta dirigi nan mes riba muchanan di risico na scolnan basico a pro-
duci resultadonan positivo. No menos cu tres cuarto di e 535 muchanan cu ta haya guia di PIT ta comportando nan mes mucho mas miho na scol. Castigo mesora Den un relato di Gobierno Hulandes ta reitera e resultadonan aki. Segun Gobierno di Hulanda, si un hoben ta comete un delito, e miho paso ta pa duna un castigo na forma consequente pa asina cu nan ta tuma un rumbo di criminalidad. Y despues di nan castigo, nan lo mester ricibi cuido, pa evita cu nan ta bolbe bay den comportacion robes. Gobierno Hulandes como tal a traha un nota di maneho unda kier inclui un stipulacion den ley, pa castiga hobennan mesora na momento cu nan comete un delito. E cantidad di gruponan criminal hubenil a baha na Hulanda, for di 89 na 2010 na apenas 17 na 2013. Tambe e gruponan cu ta percura pa molester a baha drasticamente. E acercamento ta diferencia pa grupo y miembro di grupo. Locual a resulta
di ta traha bon ta un combinacion di medida dirigi na cuido, castigo, enseñanza of trabou. Enfoke E lucha contra gruponan criminal hubenil ta un di e enfokenan principal di Gobierno di Hulanda. E Ministerio di Siguridad y Husticia ta sostene municipionan, polis, y Ministerio Publico en e acercamento di bandanan criminal hubenil. Y pa evita cu hobennan criminal ta bolbe cay den problema lo traha riba un acercamento personal. “Cada hoben ta diferente y merece un acercamento personal. Hobennan cu constantemente ta comete delito y tin problema di comportacion por haya un medida cu por influencia nan actitud. Un hoben agresivo por ehempel lo mester sigui un curso pa anda miho cu nan agresividad. E instancia hudicial Erkenningscommissie Gedraginterventies Justitie lo evalua si e cursonan aki tin nan efecto desea. Un hoben cu sali for di prison mester por draai den sociedad, sea na scol, cu un estudio of cu trabou. E Scholings-en Trainingsprogramma, STP, na fin di
Telefon: 588-1500 Fax: 582-4937 UN CORANT OTRO
Director
Editor-in-Chief Hareld Faro
e periodo di castigo como tal ta un bon preparacion. Cuido despues di e castigo y guia tambe ta esencial y institucionnan hudicial, kinderbescherming, reclassering y municipionan ta traha hunto den consehonan di red y trayecto. Despues cu e hoben sali liber nan ta regla pa e hobennan aki haya luga pa keda, entrada, enseñansa y/ of trabou. Hobennan bou 12 Hobennan bou 12 ya no por keda persigui penalmente. Pero polis ta papia cu nan mayornan of ta manda nan pa e Bureau Cuido Hubenil. Huez por tuma medida si cos sali for di man. Y si un hoben mester bay dilanti Huez, su mayornan of esnan responsabel p’e, mester presenta tambe. Asina ey e Huez por haya un miho bista riba e situacion di famia y di e hoben mes. Si e mayornan no presenta, Huez por manda busca nan. Polis ta busca e mayornan na cas e ora ey. E mayornan tambe lo ta envolvi prome cu e caso bay dilanti Huez. Tanto polis, kinderbescherming y reclassering ta drenta den contacto cu nan, specialmente prome cu e detencion temporario di e hoben keda elimina. Enseñansa como castigo
Assistant Editors Maritza Maduro Benjamin Romero Elizabeth Guanipa
Hobennan den futuro por haya enseñansa obligatorio como castigo. Ta trata aki di e grupo di hobennan entre 12 pa 23. E medida aki ta percura cu e hoben ta bolbe bay scol pa ricibi un diploma. E proposicion di ley aki ta di November ultimo y a bay caba pa conseho na diferente instancia. Ley Penal nobo pa hobennan 15 pa 23 Entrante prome di Januari, hobennan entre 15 pa 23 por keda persigui hudicialmente como menor di edad of adulto. Esey ta consequencia di e ley penal nobo pa adolecente. E ley a keda aproba pa henter Parlamento di Hulanda, cu ta Eerste y Tweede Kamer. E puntonan mas yamativo di e ley aki ta cu e acercamento ta personal. Algun hoben ta rekeri un acercameto mas fuerte, y otronan ta miho siribi cu guia, hasta si nan ta mas grandi. Si un hoben despues di e trayectoria educativo ainda ta demostra di ta peligroso, e ora Huez por comberti su castigo den TBS. Ydesde prome di Januari, hobennan te cu 23 cu comete un delito grave contra moral of un crimen violento no por haya solamente un castigo di trabou. Nan mester haya mas castigo.
Sales Exceutive Supervisor
Accountant Dept Thaira Lin
Directora Zaira Lin
Contributing Editor Dilma Arends
Layout Design Oscar Palomino
E opinion di nos colaboradoman no ta ferieha a pensamiento di Cas Editorial.
EMAILS: aviso@arubawe.com /// arubawe2012@gmail.com /// WEBSITE: www.arubawe.com
WWW CRIMEN
Caso violento di atraco registra na Hooiberg
Ta hopi importante pa nos tin bo informacionnan corecto. Yena e formulario cu ta obtenibel na ELMAR of riba www.elmar.aw
CELEBRANDO 33 AÑA CU PUEBLO Aña 36 ▪ No. 9898 • 1,50 Florin
Comunidad a shock pa e caso
Polis y comunidad kier sa kende a pone Baby recien naci dilanti porta di cas
DIALUNA 6 JANUARI 2014
INCIDENTE
Cruz Cora y Polis a hiba homber malo cu urgencia hospital
Autoridad ta pidi yudanza di comunidad pa e caso
ORANJESTAD(AAN): Un homber di edad a haya su mes cu problema pa hala rosea y fractura na pia drechi diadomingo anochi 9or. Esaki a sosode den Hendrikstraat poco panort di Lucor Jewelers. Debi cu tur ambulance tabata atendiendo otro casonan di emergencia a toca turno pa Rode Kruis drenta den accion. Polis dilanti a habri caminda pa e pickup di Rode Kruis mes transporta e victima pa Hospital pa ser atendi. Danki na Cruz Cora e victima a yega hospital na bida.
ORANJESTAD(AAN): Diadomingo mainta, habitantenan di un cas na Parkietenbos a cana, y canando den cura a bin topa cu un baby recien naci, lora den pida cortina abao riba piso. Asina alarma a ser bati y e baby a keda rescata. Awor Polis ta pidi yudanza di comunidad pa yuda resolve e caso aki. “Boso informacion lo por yuda Polis haya sa ken ta mayornan di e baby. Nos ta conta cu comunidad, manera semper, lo a di duna Polis un man pa resolve e caso lamentabel aki”, asina Lito Lacle, vocero di Polis a bisa. Pagina 3 tin tur detaye.
Oposicion?
PAGINA 10
MEP y PPA a bira manera e clubnan chikito cu tin un diez, binti miembro cu ta celebra A単a Nobo cu un par di hende pa lanta e impresion pafo cu ainda nan tin un significacion den politica. Nada pero nada mes ta sali for di nan mas. Bashi completamente bashi di idea of di plan pa futuro di nos pais. Algun dia pasa nos a trece padilanti cu un pais democratico mester di un oposicion drechi pa yuda tene gobernacion alerto y concentra ariba bon maneho. Aruba ta bendiciona cu aunke e oposicion no tin ningun contenido nos tin un team di ministronan y Miembronan di Staten cu ta hopi motiva y inspira pa duna e pueblo di Aruba un bon gobernacion. Di PPA nos no mester papia mas pero di MEP ainda e speranza tabata ey cu Evelyn Wever Croes lo a realiza kico a sosode cu su partido y si e a yega na e conclusion cu maske parti grandi di MEP no kier e mas como lider e ta keda e mester actua. AVP mientras den gobierno a haya casi double e cantidad di voto cu MEP a haya. Evelyn mester por a haya e mensahe cu e ta esun cu mester haci algo pa coregi e rumbo di e partido. Tin diferente motivo serio dicon MEP no por lanta cabez si no tin cambio. Pa cuminza Evelyn mester cambia su postura en conexion cu corupcion den su partido. E mester bin padilanti y bisa pueblo cu e ta conciente awo cu e politica di duna famia miyones di florin di placa di pueblo no ta corecto y si un dia e mester bin den gobierno e lo no ripiti e actonan bergonzoso manera a worde haci den pasado. Un cantidad di dirigente di MEP mes no ta di acuerdo cu su famia a cobra asina tanto placa na un manera totalmente incorecto. Nan ta conciente cu e corupcion di tanto placa pa tata, ruman, tanta, omo, primo y primanan lo keda persigui
DIALUNA 6 JANUARI 2014
DIARIO
partido pa semper si Evelyn no convence nos pueblo cu e a cambia di opinion y lo no comete e mesun errornan cu a worde cometi den pasado cu MEP den gobierno. Un problema grandi cu Evelyn tin acerca ta e manera feroz cu e a bira lider di partido. Esaki no ta kita nunca mas. E unico cos cu Evelyn por spera cu e actonan mas sushi cu a yega di tuma luga den politica na Aruba worde lubida aunke su oponentenan lo keda corda pueblo ariba nan. Hende lo no kere cu Evelyn no tabata sa di e manipulacionnan maligno cu a tuma luga pa e bira lider di partido. Tambe Evelyn tin e obligacion pa priminti pueblo cu e lo percura pa nunca mas lanza mentiranan flagrante manera e a haci tanto biaha den pasado. E mentiranan di Evelyn a costa MEP hopi voto! Por ehempel pa kita e chumbo di e waya di coriente for di su lomba e lo mester splica pueblo y su mes partido cu e idea di e kabel di Colombia pa Aruba tabata un invento
pa purba di bolter e direccion di campa単a y ningun momento algo studia door di partido. Un otro dificultad cu Evelyn tin ta e distancia cu a bin entre Evelyn y tur autoridadnan na Hulanda. Pa Evelyn por funciona den Reino Hulandes e lo mester percura pa e worde disculpa door di e instancianan Hulandes pa e falta total di
respet pa nos Cas Real. Pa progreso di Aruba un bon relacion cu Hulanda ta absolutamente necesario. Un di e preguntanan hopi grave cu a keda den MEP mes cu Evelyn mester aclaria ta e cantidad di placa cu a bay den campa単a di MEP cu a bin
di e Boutersenan y posiblemente di Schotte di Corsow. Te awe nunca Evelyn a bin cu un splicacion pa su mes candidatonan cuanto placa a worde ricibi y con esaki a worde reparti y kico e palabracionnan ta cu esnan cu a duna e placanan.
DIALUNA 6 JANUARI 2014
PAGINA 11
DIARIO
Cu conseho positivo di SAC, si gobierno keda sin firma pa Shermanology e berguensa ta pa nan mes ORANJESTAD(AAN): Gobierno lo pasa den un berguensa grandi si nan keda sin firma of bay contra presencia di Shermanology na Aruba den Fakkel diasabra awor. Mes poder cu cierto ministernan cu link directo cu gruponan di carnaval kier usa pa bringa otro grupo di di carnaval lanta, ta mesun poder e iniciadornan di Meta Social Club tin pa tuma pasonan legal. Ta hopi conoci cu gobierno
di Aruba y Curacao tin acuerdo firma ora cu netamente na Curacao a cuminsa bringa bandanan di Aruba di toca den cierto temporada di a単a. Ta conoci cuanto problema esaki a trece caminda netamente artistanan local a cuminsa zapatea pasobra tabata bringanan na Curacao. E tempo ey riba nivel di gobierno a trek esaki straight. Awor no ta haci problema pa intercambio di artistanan den reino sigur for di Curacao of Bonaire.
Shermanology ta grupo cu ta conisisti di hendenan naci na Curacao pero cu tin awor aki un popularidad na varios parti di mundo. No ta un grupo internacional manera cierto hende contra ta expresa. Ta hendenan di Curacao. E carta aki ta mustra cu SAC a duna aprobacion positivo y no tin nada contra pa nan tey den Fakkel. Mientrastanto na Aruba tin hende cu awor a cuminsa bringa e presencia di Shermanology. Usando gruponan di carnaval
y awor stichting cu lo ta sali na vanguardia di musiconan local a dicidi di bringa e salida di Meta Social Club Carnival Group cu su grupo musical Shemanology. Gobierno no ta mete den asuntonan di SAC y pesey si tin algo unda tin presentacion di grupo di afo den e temporada ta duna esaki a base di conseho di SAC. Esaki ta netamente locual a sosode. E carta aki ta mustra claramente cu SAC a aproba e peticion y dimes gobierno su tarea ta pa procesa esaki legalmente. Awor e carta ta riba mesa di minister y ainda no a firma. Si e grupo Shermanology di grupo di miembronan di reino naci na Curacao no por presenta anto e problema ta bira pa nos propio musiconan cu ta constantemente bay competi of presenta na Curacao te hasta ora di Tumba. Mientras cu Meta Social Club ta willing di bay corte si ta necesario ta mas bien warda pa mira kico ta e stap cu gobierno lo tuma. E ta mustra si cu e lo ta un berguensa pa gobierno mes na final e resultado di cualkier decision di huez mirando e aprobacion cu SAC a duna na e peticion haci pa Meta Social Club Carnival Group. Keto bay e punto di abuso di poder pasobra tin dos minister envolvi directo of indirecto cu grupo di carnaval ta keda aplicable. Awor aki nan a manera medio laba man y hala atras pero nan satelitenan si ta keda pusha den nan nomber. Mihor cos ta pa gobierno evalua e asunto aki bon y prome minister Mike Eman cu minister Benny Sevinger no bay ciegamente tras di dos colega cu tin otro interes cu por pone cara di gobierno na berguensa.
PAGINA 12
DIALUNA 6 JANUARI 2014
DIARIO
Bishitante Venezolano ta duna indicacion:
Hopi mercancia a keda confisca na Aeropuerto di Maiquetia sin evidente hustificacion! ORANJESTAD (AAN) – Aparentemente, hopi mercancia a wordo “confisca” den e transcurso di siman pasa, na Aeropuerto di Maiquetia, tanto di Venezolanonan cu a biaha pa Aruba, como di hende local mes cu a bishita Venezuela. Un persona Venezolano cu tin famia na Aruba y cu a bin pasa Aña Nobo akinan, a duna nos redaccion fuerte indicacion di esaki. El a relata cu el a haya pedido di su famia pa trece zapatonan pa e muchanan, pasobra riba nos mercado nan no ta haya mucho variedad. Nan a manda e placa pe via un agencia di transaccion, y el a busca locual nan a pidie y a hinca nan den e maleta; lamentablemente, sin ningun tipo di hustificacion, den e aeropuerto di Maiquetia, door di un supuesto ley nobo di e gobierno di Maduro, autoridadnan a revisa su maleta, a saca tur su paña afo y como a mira cu e tabata tin zapato pa mucha empaketa, nan a kita esaki pasobra ta mercancia cu “no mag sali for di e pais”. Ni maske cu el a mustra e factura cu eigenlijk no ta cos caro el a cumpra, y cu no tabata tampoco un cantidad grandi di zapato sino un par pa cada un di cuater sobrino
Holo di huma a ocasiona problema den Caya Pan Bati ORANJESTAD.(AAN); Polis su presencia a wordo solicita diasabra atardi casi seis’ or den Caya “Pan bati” debi cu holo di huma tabata causa di e molester. Na e direccion polis atende señora J.V. cu a declara tabaa di kima un bulto di sushi. Polis a splica e señora cu esaki no por wordo haci y e señora mustra mesora comprension y a basha awa y el a sa di domina e situacion y a logra paga e candela pa asina holo di huma no sigui molestia ningun hende den vecindario y evita cu e candela lo por expande.
cu e tin, e no por a sali cu e articulonan aki for di Venezuela. E ta haya esaki masha inhusto mes, y aparentemente, un signo cu e corupcion aya ta sobrepasando e limitenan cu un pueblo por tolera. Se-
gun e persona aki el a mira cu pasaheronan di Aruba cu a bay Venezuela pa entre otro, asuntonan di salud y cu a haci algun compra, tambe nan cosnan a wordo kita y cu nan tabata masha rabia mes
y cu un sentimento formal di impotencia pasobra nada nan no por a haci. E persona ta puntra su mes kico e autoridadnan ey ta bay haci cu tur locual nan a “confisca?” No mester pensa
mucho leu pa sa e contesta y como Venezolano e persona aki ta sinti su mes hopi tristo y desapunta cu e rumbo cada bez peor cu su pais ta tumando.
DIALUNA 6 JANUARI 2014
DIARIO
Atraco arma na Hooiberg unda security ilegal a wordo bati y caha fuerte a somenta ORANJESTAD(AAN)-Na Hooiberg tabata tin un caso serio di atraco cu a tuma lugar den oranan di marduga. E caso aki a pasa entre 5or cu 6or di mainta na e Waterpark na Hooiberg. Polis a wordo avisa y na yegada a haya un splicacion poco straño. Asina mes a keda investiga caminda a topa cu sanger tambe den e lugar. Poco poco a saca afo cu ta un security tabata e victima. Como cinco atracador di cual un of mas cu arma di candela a drenta
Telefonnan di DIARIO 582-6747 Fax 582-8551
e tereno di WaterPark na Hooiberg. A destrui un pida heki di hero na e entrada pa hende pasa. Djey a topa cu e security y dal su nanishi kibra. E security ta ilegal y segun testigonan su nanishi a wordo kibra. Polis no a haya e security na e sitio pasobra e tin miedo cu e por wordo deporta. E manehadornan di e parke a bisa tambe cu
PAGINA 15 nan no conoce e security cu ta traha cu nan. Despues cu e atracadornan a ataca e security a kibra varios porta di e negoshi mes riba tereno di e parke pa busca placa of cosnan di balor. Asina a logra yega na e caha fuerte. E caha fuerte tabata tin como 4000 florin den dje. Tur e detayenan aki a wordo tuma y e doñonan a wordo avisa pa pasa na e oficina di Atraco Team pa entrega keho. E departamento tecnico di polis tambe a wordo avisa y nan a tuma basta tempo riba e area di investigacion acumulando detayenan suficiente.
Awe ta prome dia di school na Colegio San Nicolas ORANJESTAD (AAN): Colegio San Nicolas ta sigui awe! Despues di un temporada di vacacion bon mereci, tanto pa nos alumnonan como nos docentenan y demas personal, ta tempo pa school habri y nos actividadnan estudiantil y educativo cuminsa. Aña 2014 ta un aña cu retonan serio pa nos candidatonan pa examen, mescos cu pa tur otro alumno e ta un meta riba su mes pa finalisa e aña escolar cu exito. Asina tambe e hoben ta logra pasa pa e siguiente aña escolar riba un nivel mas avansa. Colegio San Nicolas via di DIARIO, ta corda tur su alumnonan cu school ta habri awe Dialuna 6 di januari 2014. Nos ta sigur cu tur nos alumnonan a disfruta bon di nan vacacion y cu nan ta cuminsa e di dos mitar di e aña escolar yen di energia y entusiasmo pa logra lo maximo. school ta reanuda tambe su encuentronan di Huiswerk Begeleiding, pero esaki lo cuminsa dia 13 di januari 2014. Tur otro actividad di school ta sigui conforme rooster vigente di school. Colegio San Nicolas ta desea tur su alumnonan y nan mayornan, su docentenan, demas personal y comision di mayor un aña 2014 yena cu salud, sabiduria, alegria y e goso di cada dia. Laga e aña nobo ta uno pa cada hoben sigui destaca den su empeño pa logra e maximo tanto na school como den su actividadnan banda di school. Felis Aña 2014!!
PAGINA 2
DIALUNA 6 JANUARI 2014
DIARIO
Vision di Prome Minister Eman pa futuro
“Vision riba desaroyo duradero ta pone bon calidad di bida central” O R A N J E S TA D ( A A N ) : Vision di Prome Minister Mike Eman ta un creaccion di prosperidad sostenibel na Aruba: ‘Progreso pa Un y Tur’. Entrante prome di januari 2014 cartera di Ministerio di Asuntonan General ta amplia cu Inovacion, Ciencia y Durabilidad. Durabilidad cu ta traduci su mes den prosperidad sostenibel. Esaki ta loke Prome Minister Eman ta pone hopi atencion na dje. Prosperidad y felicidad pa henter comunidad. Prome Minister Eman “Prosperidad ta consisti di nos habilidad pa florece como ser humano - den-
tro di e limite ecologico di un planeta limita. E reto pa nos sociedad ta pa crea condicionnan bou cual esaki ta worde haci posibel”. Un bon definicion di pros-
Uso avioneta sin tripulashon pa combati kriminalidat
Hulanda a manda ‘drone’ pa combati criminalidad na Curacao
ORANJEDSTAD (AAN): Ministerio Publico (OM) Curaçao y Cuerpo Policial Curaçao (KPC) ta bay haci uso durante prome cuartal di 2014 di un medio moderno pa combati criminalidad creciente di atraco na Curaçao. Algo cu paisnan di aliado ta usa pa hopi tempo caba na e.o. Afghanistan, Pakistan, y Iraq, awor lo worde usa den Caribe tambe. Ta bay haci uso di un avioneta sin tripulacion “Raven” cu Ministerio di Defensa ta pone disponibel for di Hulanda pa
bay sigui y despues detecta e atracadornan. Tradicionalmente e periodo prome y despues di carnaval ta mustra un aumento di atraco arma y otro delito contra propiedad. Ministerio Publico di Curaçao kier bay haci uso di loke humanamente ta posibel pa introduci y pa logra un bahada significante di criminalidad durante e periodo aki. Un peticion na Ministerio di Defensa di Reino pa uso di e drome, tambe ta forma parti di esaki y e peticion pa esaki a keda honra. E avioneta sin tripulacion, controla via remote-control sofistica, ta percura pa mas informacion y e alrededor. Esey ta tuma luga door di manda informashon na tera pa medio di camaranan abordo. A base di esaki por tuma medidanan adecua.
peridad sostenibel ta bin di World Watch Institute: “Prosperidad sostenibel ta resultado di desaroyo sostenibel cu ta haci posibel pa cada ser humano biba cu su necesidadnan basico satisface, su dignidad reconoci y cu oportunidad abundante di busca un bida yena cu satisfaccion y felicidad, tur esaki sin core risico di nenga of stroba otro den presente y den futuro, e habilidad pa haci mescos”. Eman ta bisa cu pa prosperidad ta sostenibel nos
mester enfoca esencialmente riba con pa ‘produci mas, usando menos’. Cu otro palabra, mester amplia e uso di recursonan existente te na su maximo. Un ehempel simpel ta renobacion di edificionan bieu, pero tambe e por ta reduccion di consumo di energia. Esaki no necesariamente kier men dificultad pa sociedad of forsa hende biba un bida malo. Al contrario, e por hasta drecha nos calidad di bida. Pa loke ta e ehempel di edificionan renoba, si e edificio ey tin importancia cultural e ora nos no ta djis scapa placa pero nos ta preservando un pida di nos historia y tambe trece alegria y orguyo pa esunnan cu ta us’e of cu ta mir’e. Si e edificio ta den un centro urbano e ora su renobacion ta mehora e area tambe y por atrae mas hende, generando mas actividad economico. Prosperidad sostenibel no ta worde logra si nos keda warda riba mercado liber,
Eman ta splica. Tampoco e ta sosode door di simplemente tene lectura- y conferencianan. Accion individual of comunitario ta ofrece un posibel caminda pa cambio, pero gobierno tambe mester haci su parti cu ta importante. En realidad, inversion haci door di gobierno den bario, centronan urbano, den educacion, espacionan publico, investigacion, inovacion y den transporte ta crucial pa e exito di un prosperidad sostenibel. “Nos mester renoba e sentido di espacio publico, di institucionnan publico, di proposito comun. Nos tin cu inverti placa y tempo den metanan comun, recurso y infrastructura. Espacionan berde, parkenan, centronan di recreaccion, facilidadnan deportivo, biblioteca, museo, transporte publico, mercado local y den festivalnan: esakinan ta algun di e ingredientenan importante pa un vision nobo di participacion social”.
DIALUNA 6 JANUARI 2014
DIARIO
PAGINA 3
Comunidad a shock pa e informe aki
Baby recien naci lora den paña poni abao dilanti porta di cas na Parkietenbos
ORANJESTAD(AAN): Aña 2014 a habri cu un noticia cu instantaneamente a shock henter comunidad, creando reaccion di tur angulo. Tabata mainta cu e informe a drenta. Famia di un cas na Parkietenbos a lanta, y net a bay habri porta dilanti, a mira y scucha algo for di un bulto di paña poni abao. E ta parce di ta un cortina color oranje/roos. A habri esaki, y bin descubri e baby recien naci, cu curpa ainda na sanger y otro sushi. Asina un baby recien naci a worde haya. El a ser laga atras net dilanti porta di e cas. E tabata na bida. Inmediatamente diferente unidad di Polis, como tambe Ambulans a yega. Paramediconan a tume over, y a dicidi pa hibe cu urgencia hospital. E habitantenan di e cas a lanta mainta y prome cu bay trabao a cana rond den cura di cas manera costumber. El a mira berdad un paña poni den loke ta bay bira un veranda. E cas ta den renovacion y expansion na e parti pafo. Na prome instante el a kere cu ta algo cu kizas cachonan a trece eynan. Algo a manera hala su atencion
y el a bay cerca. El a mira manera un lombrishi y tambe el a mira mas cerca man cu pia. El a medio dal un grito y e criatura recien naci a reacciona tambe. Esey a indica cu e ta na bida. Mesora a bay over na yama polis y ambulance. E homber cu a descubri e criatura a notifica su esposa mesora. E mes a core bay trabao pa avisa e coleganan na aeropuerto cu e lo yega laat pa e motibo ey. E casa esta e señora a keda banda di baby te ora ambulance a yega. Polisnan tambe a yega. E personal di ambulance a hinca e criatura den ambulance mesora y cuminsa traha pa hacie limpi. E tabata lora manera den un panja cu color di tela oranje/roos. Importante ta cu e criatura ta na bida. Na Hospital el a wordo samina pa Pediatra, y ta parce di ta OK di salud. No ta conoci ki ora e pone e mucha eynan. E homber cu a haya e mucha ta contento cu el a haya e baby pasobra cualkier bestia por a bay cune tambe. Awor polisnan ta buscando pa haya sa unda precies e mama por ta, y di con el a comete e acto aki.
Awor Recherche tin un trabao extenso di bay haci pa localiza e mama. Mas cu claro, e pensamento ta cu e baby lo por ta biba den un radius di 500 meter rond di e cas unda e criatura a ser haya. E por ta un mama hopi hoben, cu a sconde su embarazo pa tur hende, y awor a haye den secreto y a dicidi na ‘entrega’ su baby. Of e por ta un hende ilegal tambe cu no tin forma pa cria un baby. “Nos mester di cooperacion di pueblo pa yuda nos soluciona e caso fastioso aki cu a presenta diadomingo mainta”, asina Lito Lacle, Vocero di Cuerpo Policial Aruba ta pidi. Cualkier informacion lo por yuda na e momento aki, sea ta door di meld bo mes na e Warda di Polis mas cercano, of yama e recherche di KZP na celular 597-51523 of door di laga un mensahe riba e tipline anonimo di Polis, cu ta 111-41. “Boso informacion lo por yuda Polis haya sa ken ta mayornan di e baby. Nos ta conta cu comunidad, manera semper, lo a di duna Polis un man pa resolve e caso lamentabel aki”, asina Lito Lacle a termina bisando.
DIALUNA 6 JANUARI 2014
PAGINA 5
DIARIO
Comunidad conmovi cu e hecho cu un recien naci a wordo laga na porta di un cas
ORANJESTAD (AAN) – E hecho cu un baby recien naci a wordo laga na porta di un cas, diadomingo, a conmove nos comunidad hopi. Despues cu e noticia a bira conoci, diferente ciudadano a yama na nos redaccion pa
duna comentario. Logicamente, den un comunidad chikito, ta hopi esnan cu ta huzga e mama y cu ta crea nan mes panorama di locual lo a sosode, pero dentro di tur opinion, importante ta cu no ta trata di un mama
cu a mata su yiu, pero cu a busca un lugar cu e ta sinti cu ta sigur pa e criatura. E mama posiblemente tin confianza cu cerca e famia cu el a bay laga e baby na porta di cas, lo por cria su yiu y dune e felicidad cu e
mester y merece. Hopi biaha ta facil pa huzga un mama cu ta haci algo asina, pero Dios so sa den ki situacion e ta bibando, kico e lo ta pasando aden, kico ta su motibonan pa no keda su mes cu e baby.
Tin algun pais, entre otro Merca, unda cu si un mama cu pa un of otro motibo cu no kier keda cu un yiu recien naci, ta busca un lugar cu e ta sinti cu e mucha ta sigur, e no ta wordo huzga pa su acto. Te hasta tin un par di hospital cu tin un sorto di porta special unda den casonan asina, e mama por pusha e baby den un macuto y alarma ta sona y e ora ey e criatura ta wordo tuma pa busca un hogar pe. Laga nos no hunga e papel di Huez, mucho menos di Dios cu ta Esun mas husto pa huzga, y tin sikira un tiki di compasion pa e mama di e baby aki, y cu ohala Dios permiti cu e cas na unda el a lague na porta, lo por haya e derecho di acoge e baby si autoridadnan concerni ta permiti esey, y cu e lo haya e hogar cu muy posiblemente su mama ta leu di por dune.
Ladronicia den cas pero no ta denuncia esaki O R A N J E S TA D . ( A A N ) : Apesar cu ladron a kibra drenta horta den cas di e señora denunciante, e no a desea pa entrega denuncia. Pero si e kier haya su documentonan cu ladron a horta den su cas situa den Comanche straat. Diahuebs den transcurso di mainta e señora di inicial B. a presenta na warda di polis San Nicolas pa notifica autoridad di ladronicia di su cartera den cual tin algun documento. Desconocinan a kibra drenta den su cas y a bay cu su cartera y algun articulo. E señora no a desea pa entrega keho oficial di kiebro, pero si e kier simplemente su documentonan bek. Tambe el a declara cu ladron a bay cu su laptop color preto modelo Toshiba, e desconocinan a destrui bentana camber pa a drenta den cas.
Published on Jan 6, 2014


text:
Promoviendo un Kurason Salú
Investigashon ta demostrá ku práktika regular di Meditashon Trasendental ta baha strès físiko i ta promové i mantené un kurason salú
Strès ta hasi daño na e kurason
Strès psikológiko a demostrá di ta oumentá aktivashon di e sistema nervioso simpátiko i e as di e hipotálamo-pituitario-adrenal. E aktivashon oumentá aki ta deskargá adrenalina, noradrenalina i kortisol, ku ta kondusí na un ritmo kardiako más rápido, oumento di produkshon kardiako, i arteria mas smal.
E kambionan aki na nan turno ta krea preshon oumentá.Aktivashon di e sistemanan aki tambe ta aselerá progreso di aterosklerosis i por kondusí na ruptura di plaka agudo, loke ta resultá den isquemia di e kurason (angina di pecho)i enfermedat koronario di kurason i atake serebral.
MT ta promove un kurason salú
Práktika dos-bia diario di e téknika di Meditashon Trasendental ta redusí aktivashon di e sistema nervioso simpátiko, lokual na su turno ta hancha e ardunan i ta redusí hormona di strès, manera adrenalina, noradrenalina i kortisol, i ta duna alivio di strès. Investigashon publiká ta konfirmá ku MT ta:
- Baha preshon haltu
- Baha aterosklerosis
- Baha biramentu smal di ardu
- Baha biramentu diki di arteria koronario
- Baha uso di medikamentu antihipertensivo
- Baha tasa di mortalidat
Investigashon Sientífiko
Investigashon riba Enfermedat di Kurason
Instituto Nashonal di Salú na Merka a otorgá mas ku 20 miyon dòler pa studia efekto di e programa di Meditashon Trasendental riba prevenshon i trato di enfermedat di kurason, hipertenshon, i atake serebral. Adishonalmente, a hasi sentenares di otro estudio riba efekto benefisioso di e programa di MT pa mente, salú, komportashon, i komunidat na mas ku 210 universidat independiente i instituto di investigashon na 33 pais, inkluiendo Harvard, Yale, i UCLA Skol Médiko.
- Reduced High Blood Pressure & Death Rates - American Journal of Cardiology
- Reduced High Blood Pressure & Reduced Hypertensive Medication - American Journal of Hypertension
- Reduced Atherosclerosis - American Journal of Cardiology
- Reduced Thickening of Coronary Arteries - The American Heart Association's Stroke
- Reduced Constriction of Blood Vessels - Psychosomatic Medicine
- Reduced Blood Pressure - International Journal of Neuroscience
- Reduced Myocardial Eschemia - American Journal of Cardiology
- Slowing of Aging - International Journal of Neuroscience
- Stress Relief - Integrative Cancer Therapies
- Reduced Hospitalization Rates -American Journal of Managed Care
- Decreased Medical CareUtilization and Hospitalization - Psychosomatic Medicine
- Increased Creativity - Journal of Creative Behavior
- Improved Memory - Memory and Cognition
- Increased Intelligence - Intelligence
- Decreased Anxiety - Journal of Clinical Psychology
- Reduced Alcohol Abuse - American Journal of Psychiatry
- Increased Productivity - Academy of Management Journal
- Reduced Blood Pressure:Comparisons with Other Procedures - The American Heart Association's Hypertension


text:
KOMUNIKADO DI KUERPO POLISIAL KÒRSOU
020 / 2017
11 yanüari 2018
Detenshon relashoná ku menasa i maltrato.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djawebs 11 di yanüari 2018, alrededor di 11.22 or, polis a hasi detenshon di un hòmber
den un kaso di menasa i maltrato ku a tuma lugá for di 23 òktober 2017, na un kas den
área di Buena Vista.
Djaluna 23 òktober alrededor di 18.30 or i djamars 24 òktober 2017 den oranan trempan di
mainta tabatin un kaso di maltrato i menasa ku a tuma lugá den e área di Buena Vista. Na e
okashon aki un hòmber a menasá i maltratá un otro hòmber ku un pida palu.Na yegada di e
patruya na e sitio nan a topa ku un hòmber ku ta sufri di un malesa mental bentá abou i
tabata keha di hopi doló, i a deklará ku un hòmber a menasé i maltraté.
Djaweps 11 yanüari 2018, alrededor di 11.22 or polis a detené e hòmber G.F.M.C. nasé na
Kòrsou di 23 aña di edat, komo sospechoso di e kaso di maltrato ariba menshoná.
Kontinuando ku e investigashon e hòmber G.F.M.C. a deklará ku na kaminda pa bai trabou,
e víktima tabata intimidá su kasa. Mas aleu e ta bisa ku e dia enkuestion el a bai na e sitio
ku su kasá i a choka e víktima i menasé pa esaki no sosodé mas. Sinembargo e siguiente dia
e víktima a bolbe intimidá e señora i e sospechoso a rabia hopi i a kore tras di e víktima i
maltraté ku un machete.
A presentá e sospechoso dilanti un Fiskal Ouksiliar ku a ordená su enkarselashon pendiente
mas investigashon.


text:
Huidige artikelen
Artikelen uit maart 2009
30-3-2009 - Diamars ta ultimo dia pa entrega e “verzamelloonstaat” y e “verzamelstaat opgaaf derden” di aña 2008
30-3-2009 - Diamars ta ultimo dia pa entrega e plachinan di number 2009 di vehiculo cu no ta den uzo
Pa haya posibel dispensacion di impuesto pa e siguiente kwartaal Lees meer...
30-3-2009 - Diamars ta ultimo dia pa paga e di dos kwartaal di e impuesto di vehiculo di motor 2009
Pues pa e fecha aki e impuesto di e prome mita di aña 2009 mester ta paga Lees meer...
10-3-2009 - Ta importante pa entrega e verzamelloonstaat y e verzamelstaat opgaaf derden 2008 completamente y corectamente yena


text:
Diasabra awo, lo tin un seminario di deporte organisa pa Minister di Salud Publico, Cuido di Nos Grandinan y Deporte, dr. Carlos Alex Schwengle y su team. Deporte na Aruba ta algo un tiki complica, pero politicamente tambe. E no ta e sector cu ta miho organisa pero si ta unda
Day: May 22, 2017
Bo ta desea un carera como un Policy Advisor, Manager, Consultant of un Researcher?
Esaki ta bo oportunidad! Desde 2009, Universidad di Aruba ta ofrece e estudio Organization, Governance and Management (OGM). Despues di e proceso di acreditacion intense, cu orguyo ta anuncia cu e documento di acreditacion positive a drenta na april 2017. Tambe ta orguyoso di anuncia cu ya tin mas di 15
McDonald’s Aruba ta introduci su pan nobo Buttermilk Crispy Chicken
Glenbert Croes na PDVSA CITGO TECHnip: E era di privilegio na companianan liga na AVP manera PMEC y otronan lo yega na su fin
Gobernador di Aruba a ricibi su di 10 auto marca Lexus
Partido ABO, sin splicacion lo no participa n’e debate mas
Segun Andin Bikker: POR tin e plan concreto pa preveni cu nos conciudadanonan tin cu busca nan salud den exterior
Parlamentario mr. Juan E. Thijsen (MEP): Habri refineria bek tabata un bon paso, pero interes partidista y corumptivo di AVP ta strobando e proceso banda di otro factornan externo
Minister di Salud Publico, Cuido di Nos Grandinan y Deporte, dr. Carlos “Alex” Schwengle ta importante pa sigui stimula actividadnan internacional
Pa di 18 aña Stichting Tiger Taekwondo Aruba ta organisando competencia internacional di Taekwondo y e federacion ta carga e competencia. Diferente pais a participa na e competencia aki, e. o. ta competi Corsou, Sint Maarten, Trinidad, Mexico, Merca y otro paisnan. E ta un bon evenemento pa pone pais den


text:
Diadomingo, dia 2 di juli 2017, Fundacion pa Talento Musical “Donny Laclé” a presenta un biaha mas su Concierto Dominical den “Café Musical” di Biblioteca Nacional na Playa.
E concierto a cuminsa cu presentacion di Anuar Muyale. Anuar ta toca trompet y tuba, pero diadomingo el a toca riba un ocarina.
Un ocarina ta un tipo di fluit, manera un blokfluit. E ocarina den su forma original ta bay bek siglonan atras, den temporada di e Incanan na Perú, e Maya y Aztecanan na Mejico.
Nan tabata traha fluit primitivo di klei cu tabatin forma di bestia, pa yama e animalnan bin come
Awendia e ocarina ta bin mas tanto den 3 forma. Anuar a toca esun cu nan ta yama sweet potatoe ocarina. E tin un grandura di entre 10 pa 15 cm y e tin entre 4 pa 12 buraco.
E ta un instrumento pa toca cu dos man, tapando e buraconan cu e dedenan pa produci e sonido Anuar a presenta melodianan conoci manera Raindrops keep falling on my head y Never Far Away, pero tambe di paisnan asiatico.
Despues a sigui Jonathan Ortega. Jonathan, ta un di e studiantenan cu a haya un scholarship di Fundacion pa Hoben Talento Musical. Dia 31 di juli e ta biaha pa Hulanda unda e ta bay sigui desaroya su talento riba piano na na Fontys Conservatorium.
Nos di Fundacion y nos ta sigur tur esnan cu tur luna a aporta den e caha di glas ta contento cu e logro aki di Jonathan y ta dese’e hopi exito na tera friu.
Atelier Figaroa-Flores, un grupo cu a keda forma p’e ocasion aki, bou guia di Linda Figaroa tabata consisti di 8 studiante di edad entre 12 y 16 aña, cu a ofrece un variacion di e. o. canticanan di añanan 40 y 50 cu e muchanan tabata siña na scol, na Hulandes, pero tambe na Papiamento. Mayoria di esnan presenta conoce e canticanan aki y a forma e coro.
Pa claususura e programa Los 3 y amigonan, bou guia di Erick Uchtmann a trece un variedad di musica crioyo y musica folklore di paisnan bisiña. Manera semper ta nan costumber e grupo aki, hunto cu e otro musiconan a laga tur hende pasa un dushi mainta.
Fundacion Concierto Dominical Donny Laclé ta anuncia cu fin di juli no tin concierto.
E siguiente concierto lo tuma luga dia 27 di augustus. Nos ta desea tur hende un dushi vakantie y te dia 27 di augustus.


text:
Den Rule of Law tin algun efecto pa Estado di Derecho. Como prome efecto, PG mr. Alexander van Dam a menciona e garantia cu e monopolia di violencia den su ehecucion ta serca Polis y forzanan arma.
Otro efecto ta cu ciudadanonan tin derecho riba seguridad. E derecho ey kier men cu Estado tin e derecho pa kita libertad di ciudadanonan criminal temporalmente.
E reglanan cu ta forma parti di esey, ta dicidi e nivel di implementacion di Rule of Law.
E di tres efecto ta cu Estado ta mara na derecho; e Estado no por traha na un manera arbitrario cu ley y reglanan.
E di cuatro efecto ta cu derecho mester ta reconocible y stabil suficiente pa ciudadanonan actua.
E di cinco efecto ta cu Rule of Law ta contene e elemento cu ley ta imparcial y mester ta acesible p’esnan cu ta bin den contacto cu husticia.
E di seis efecto ta cu tin libertadnan y derecho di e ser humano cu mester wordo proteha pa Estado.
E ultimo efecto ta cu ciudadanonan mester confia riba existencia di instancianan hudicial.
Manera ta wak, Rule of Law ta encera algun principio, di cual e PG di Aruba ta haya e principio cu Estado mes ta mara na ley y no ta actua arbitrario esun di mas importante. Ta na Estado pa duna e bon ehempel na su ciudadanonan.
Hueznan ta trata casonan di tur hurisdiccion.
Den esey ta trata di derecho publico cu ta duna reglanan pa cu e relacion entre Gobierno y ciudadano, y di derecho civil cu ta duna reglanan tocante e relacion entre ciudadanonan. Rule of Law ta bal pa tur area hudicial den cual tin Estado y Hueznan.
E Poder Hudicial ta consisti di Huez y Fiscalnan di Husticia. Nan tin un responsabilidad particular unda ta trata garantiza derechonan di ciudadanonan.
“Sra. Presidente, prome cu bo a bira RAIO (Rechterlijk Ambtenaar in Opleiding), bo tabata traha den abogacia.
Bo a wak un otro banda y bo a traha na e interes di e hendenan cu ta bin den contacto cu Husticia. Rule of Law no ta un tereno desconoci pa bo.
Abo, señora Presidente, tin e tarea pisa pa proteha ciudadanonan contra arbitrariedad di banda di Estado. Si ta trata di ley penal of ley civil. Bo ta e defensa di mas halto p’e derechonan di ciudadanonan.
E responsabilidad especial ey no ta conta solemente pa Poder Hudicial sinembargo. E ta conta pa Gobierno riba tur nivel. Ciudadanonan mester por confia cu Gobierno ta trata nan igual segun ley y reglanan.
For di mi speech ta sali cu ciudadanonan mester por confia riba un Gobierno cu no ta haci distincion y dor di esey ta predicible.
Ciudadonan mester por confia riba e imparcialidad di Hueznan y Ministerio Publico. Si cumpli cu e condicionnan ey, ta traha di un estado di derecho, tocante Rule of Law”, segun PG di Aruba mr. van Dam.
Damas y cabayeros, señora Presidente, mi colega PG Schram y ami ta comparti e vision aki di e sistema hudicial. Bo por conta riba nos den cumpli cu bo mision: Rule of Law”


text:
WILLEMSTAD – Burney ‘Nini’ Fonseca ta inocente, no tin prueba contra dje y como tal mester dun'e vrijspraak, osea declar'e liber. Esey tabata argumento principal di abogado Marije Vaders awe mainta den e ultimo dia di tratamento di e caso Maximus. Na final Fonseca (via teleconference) for di Hulanda a bisa cu en berdad e ta inocente, y cu fiscal ta su ‘heroe’ pasobra el a comproba cu no tin prueba contra dje. ‘Sea bo ta inocente of bo ta culpabel, bo no por ta un tiki culpabel’, Fonseca a bisa, comparando e dicho ‘of bo ta na estado of bo no ta, pasobra bo no por ta un poco na estado’. Caso Maximus tabata pa trata ken ta esun tabata e intermediario pa cu e morto di politico Helmin Wiels, y ken ta esun cu a paga e asesino y ken tabata e contacto cu esun cu a duna orden pa mata Wiels. Hues a cera tratamento di e caso y ta dicta sentencia dia 11 di mei proximo.
DECLARACIONAN DEN CORTE
Segun Vaders, varios declaracion di varios hende no ta cuadra. Entre nan e declaracion di Esel Gumbs unda cu no tin nada concreto contra Fonseca. Tambe OM no a presenta ningun prueba concreto, sino mas bien a bin solamente cu fuentenan di a ‘tende’ algo. A yama e asesino Elvis Kuwas pa un mentiroso patologico y su declaracionnan no por ta confiabel. A yama Kuwas e homber mas peligroso den Reino, pero tambe e mentiroso di mas grandi. Foto cortesia matutino EXTRA.
ORANJESTAD /WILLEMSTAD - A haña un resto mortal mas di e grupo di indocumenta cu nan lancha a faya cu nan riba laman. Asina vocero di warda costa Roderick Gouverneur a confirma. Awor e cantidad di morto ta 5. Helicopter ta buscando atrobe. Awor cu 48 ora a pasa tin chens cu mas curpa lo drif bin ariba.
WILLEMSTAD – E ex minister di Corsou George Jamaloodin no ta wordo extradita. Vocero di ministerio publico di Corsou y St Maarten ta desmenti e informacion cu a keda publica riba front page di e corant Extra e siman aki. E noticia no ta cuadra cu berdad, segun Serphos a sigura e portal aki. Ora cu a puntra ki dia si, Serphos a bisa, “Nada ainda”. E matutino di Corsou a publica diahuebs riba su front page cu Jamaloodin definitivamente lo keda extradita for di pais bisiña Venezuela. Esaki despues cu aña pasa autoridad Venezolano a bay di acuerdo cu e extradicion. Tramite a cuminsa pa e extradicion, pero no tin fecha ainda. Unda Extra a saca e informacion aki, no ta conoci. Jamaloodin ta wordo sospecha di un cantidad di cos pa cual e tin cu bin responsabiliza su mes na Corsou. Ora cu a pidie voluntariamente entrega su mes, e no a reacciona, pa cual a pidi un orden di aresto pe. Autoridad Venezolano a cumpli cu esey y tine deteni na e pais bisiña, pendiente su extradicion.
WILLEMSTAD - Findishi di Ministerio Publico (OM) Corsou di un avion CanadAir cu 11 asiento (registracion N545SD) a sera awe 30 di december 2017. A bende e avion finalmente pa 700.000 dollar Mericano.
WILLEMSTAD – E posibel union of fusion entre InselAir International y Avianca no ta sigui mas. Asina minister di economia di Corsou Steven Martina a informa diahuebs durante un conferencia di prensa, segun e vespertino di Corsou Antiliaans Dagblad. E compania madre Synergy ta bula afo y pues asina termina un negociacion di 9 luna despues cu a firma un ‘letter of intent’, cu awor ta keda solamente na ‘intento’. Complicacion huridico pa tuma e compania ta un di e motibo principal segun presidente di e comision negociado Etienne Ys. Segun leynan local, un compania di afo no por tuma accionnan mayoritario di un aerolinea over. E por crea problema cu paisnan internacional relaciona cu acuerdonan bilateral. E paisnan ta haci deal cu aerolineanan a base di nan caracter nacional, pero no por haci esey si e doño di e compania ta uno di afo. Gobierno di Corsou a informa cu awor nan ta bay busca otro alternativa pa toch logra rescata e aerolinea local. Inicialmente a bisa cu e unico forma cu por a salba InselAir International, ta cu e union of toma di Avianca. Awor esey ta cambia y ta mustra cu lo sigui busca mas alternativa. Foto cortesia Antiliaans Dagblad.
WILLEMSTAD – E homber J.L.F.P. (Curaçao, 1990) a keda sentencia awe pa a cende un auto na candela intencionalmente. E castigo impone ta 15 luna di castigo di prison, di cual 5 ta condicional, y 3 aña periodo di prueba. Huez a tene cuenta cu ta trata di un persona cu ta un ‘first offender’. E caso tabata ora cu e persona aki a cende auto di e vocero di ministerio publico Norman Serphos na candela na mei di e aña aki.
ARLINGTON, Va., December 18, 2017 – PAE (Pacific Architects and Engineers Incorporated) a haya un contracto di 79 miyon dollar pa provee sosten pa e base conoci como FOL (Forward Operating Locations na Aruba y Corsou. Entre e loke e compania tin cu provee, nan mester prove operacion di supervision aereo pa bringa droga, planea mision y ehecucion, personal permanente asigna, ekipo y facilidad, ekipo y facilidad. E periodo valido pa e oferta ta un aña di base y un opcion pa 4 aña mas. Fuente PAE. Foto cortesia 12th US Airforce.


text:
TOPICO PRINCIPAL | ABO TA GUSTA BO TRABOU?
Trabou Duro—El A Bay for di Moda?
Alex ta hisa un caha mas pone riba e truck di e compania di mudanza cu e ta traha p’e. E ta keha: “Ki dia mi por libra mi mes for di e trabou aki? Ki dia mi ta haya un promocion? Mi bida lo ta mucho mas mihor si mi no tin cu traha asina duro.”
Hopi hende awe, mescos cu Alex, no ta gusta traha duro. Un mecanico cu yama Aaron a bisa: “Hopi hende ta pensa cu trabou duro ta bou di nan nivel. Nan ta dal bay cu ne te ora nan haya algo mihor.”
Pakico hopi hende ta pensa cu trabou duro no ta pa nan? Kisas pasobra nan ta laga medionan di comunicacion duna nan e impresion cu un bida “ideal” ta un bida di luho y trankilidad. Matthew, kende ta traha den mantencion, a bisa cu hende ta kere cu trabou duro ta pa esnan cu a fracasa den bida. Shane, un conciërge, tambe a ripara e tendencia ey. El a bisa: “Aworaki hende kier haya pago pa un dia completo di trabou, pero sin haci mucho esfuerso.”
Di otro banda, hopi hende cu a logra exito den bida si ta gusta traha duro. Daniel, di 25 aña, kende ta traha den construccion, a bisa: “Trabou duro ta duna hopi satisfaccion vooral ora bo ta traha pa logra un bon meta.” Andre, di 23 aña, ta di acuerdo. El a bisa: “Ami ta kere cu trabou ta haci bo feliz y contento. Hende cu no ta haci hopi na trabou lo no sinti nan feliz, mas bien laf so.”
Con hende manera Daniel y Andre a haya un punto di bista positivo di trabou duro? Cu poco palabra, nan a aplica principio di Bijbel. En bes di descurasha trahamento duro, Bijbel ta anima hende pa ta diligente y persevera den nan trabou. Pero e ta siña nos tambe kico pa haci pa gusta nos trabou.
Ki principio di Bijbel por yuda bo haya satisfaccion den bo trabou? Nos ta anima bo pa considera algun di nan den e siguiente articulo.


text:
Ofertanan spektakular, Diferente diler, Fiansa bentahoso:
‘BdC Car Madness’ dia 2 di sèptèmber próksimo riba lugá di parker di Banco di Caribe na Saliña
WILLEMSTAD: Marka djasabra dia 2 di sèptèmber den bo kalènder; ta dia di Banco di Caribe su Car Madness. Riba e dia aki dilernan di outo, Auto City, Caribbean Motors, Crown Automotives, Garage Cordia, Global Motors, Prowin Motors, Star Motors, Universal Motors, Ultimate Automobiles, Autobedrijf Zwanikken i International Automobiles lo tei pa ofresé ofertanan spektakular! Bishitá Banco di Caribe Saliña entre 3’or di mèrdia i 9’or di anochi i benefisiá di interes atraktivo durante di Car Madness!
Bin mira e outonan di mas nobo i probechá sera un fiansa bentahoso ‘on the spot’. E lugá di parker di Banco di Caribe na Saliña lo keda kombertí den un showroom grandi. Kana den tur trankilidat, tuma nota di e diferente marka i modelonan di outo- tur esaki riba un dia i na un sitio! Lo tin ‘bouncer’ i pòpkòrn pa mucha, i e popular ‘Money Machine’ den kual e kliente ku sera un fiansa ku Banco di Caribe por partisipá i gana un premio pa su outo nobo. Kumpra un outo nobo na un preis atraktivo, interes spesial i ku posibilidat di finansiamentu te 7 aña.
Tur ku ta deseá di kumpra un outo nobo durante di e Car Madness i ke un aprobashon mesora lo mester trese e último 2 slepnan di salario, identifikashon bálido i deklarashon di doño di trabou (no mas bieu ku dos siman). Den kaso ku e kliente no tin un kuenta di Banco di Caribe ainda, mester trese e dos último estadonan di kuenta tambe. Na momento ku e kliente kaba di yena su ‘car order’ un Tuk-Tuk lo hib’é na e brènch parti ariba di manera ku e por sera un fiansa mesora. Pa informashon general di bo fiansa pa outo of e Banco di Caribe Car Madness por bishitá www.bancodicaribe.com òf yama Banco di Caribe na telefon 432 3200.


text:
Chat Amor La Habana Amor La Habana conoce y encuentra gente nueva en el mejor chat de tu ciudad, conoce y encuentra gente nueva al instante aqui podras conocer amigos de Amor La Habana y tambien de todo Amor La Habana, anda animate a chatear en alguna de nuestras salas que tenemos para ti, Chat gay, chat lesbianas, chat badoo, gente, amigos, amigas y diversion en el mejor chat latino y español y chat de Amor La Habana
Chat Amor La Habana
Xat Amor La Habana Comparte el Chat en las Redes Sociales!
SubSalas:Amor Amor, Amor Argentina, Amor Argentinos, Amor Asunción, Amor Bogotá, Amor Bolivia, Amor Bolivianos, Amor Buenos Aires, Amor Caracas, Amor Chile, Amor Chilenos, Amor Ciudad de Guatemala, Amor Ciudad de México, Amor Colombia, Amor Colombianos, Amor Costa Rica, Amor Cuba, Amor Ecuador, Amor Ecuatoriano, Amor El Salvador, Amor en Español, Amor Guatemala, Amor Honduras, Amor La Habana, Amor Latinos, Amor Lima, Amor Managua, Amor Mexicanos, Amor Mexico, Amor Montevideo, Amor Nicaragua, Amor Online, Amor Paraguay, Amor Peru, Amor Quito, Amor República Dominicana, Amor San José, Amor San Salvador, Amor Santiago, Amor Santo Domingo, Amor Sucre, Amor Tegucigalpa, Amor Uruguay, Amor Venezolano, Amor Venezuela, Amor Webcam, Badoo Amor, Contactos Amor, Latinchat Amor, Ligar Amor, Terrachat Amor, Webcam Amor


text: No ta mucho dia pasa varios auto a wordo kibra na altura di Sultan na Cumana. Ta parce cu el a bira un trend cu ken cu ta cu para su auto na e luga aki of den vecindario, ta haya un sorpresa desagradabel. Ultimo un dama su tas a wordo horta for di bahul. Awe, esaki tambe tabata e caso. Algun minuut pasa di 10’or di anochi, malhechornan a kibra den un MG SUV y un Toyota Yaris. Cada un auto na e bentana na banda robes. Doño di e vehiculonan a bay den tur nan comodidad pa pasa un rato agradabel, pa despues haya un sorpresa asina. For di e Yaris, ladronnan a bay cu un tas di trabao, cu aparatonan medico den dje y for di e MG, ladronnan a bay cu un tas cu tur pertenencia personal. Sinembargo, a laga un laptop atras. Polis y seguro a presenta na e sitio pa asina tuma dato di e sucedido.


text:
Artikulo skibi pa historiado Franklin ‘Max’ Elstak publika den Extra 24 di mei 2014
Den ananan 60 di siglo 20 Korsou tin un deterioro sosial-ekonomiko ku a afekta un gran mayoria di e poblashon. Na ana 1965 kasi un kuart di poblashon tabata desemplea. Klase sosial i oportunidat sosial-ekonomiko ainda tabata mara na grupo etniko, a konsekuensha di e herensha historiko-kolonial di sklabitut, funda riba e relashonnan sosial di desigualdat. E klase trahado den su mayoria tabata konsisti di Afrodesendiente. E entrada promedio di poblashon entre ananan 1958 pa 1965 a baha di 1078 doler pa 961 doler pa ana.
Entre e ananan 1958 pa 1968 kosto di bida a subi ku 10%. Den ananan ’60 kasi 75% di poblashon tabata depende pa su sobrebibensha di un persona ku un entrada di menos di 5000 florin pa ana. Pues kasi un terser parti di poblashon di Korsou tabata balansa algu riba e indise di pobresa.
Tur esaki a konsekuensia di ekonomisashon den e sistema di produkshon denter di e sektor petrolero. Retirunan masal a kondusi na oumento di desempleo na Korsou.
Di aya banda un individuo pertenesiente na e grupo elite pudiente tabata tin un entrada ku tabata 80 biaha mas haltu ku un persona ku un entrada bou di indise di pobresa. E desigualdat aki no a mengua, pero a perdura dekadanan despues di ananan ’60.
Sifranan di senso 2011 ta indika ku di e 121.000 habitante di nos pais riba 15 ana, kasi 99.000 tin un entrada. Alrededor di 22.000 no tin un entrada. 15% di e 99.000 persona ku un entrada ta gana mitar di e promedio di entrada bruto bruto mensual.
Ta mas ku ku opvio ku hopi famia den un unidat domestiko no por kumpli ku e nesesidatnan basiko elemental manera kuminda, pana, kas i edukashon. E entradanan di yudansa sosial ku gobiernu ta duna no ta yega pa kontraresta pobresa. Mamanan soltero desemplea, mamanan kabes di famia, personanan ku un hendikep(deshabilidat) fisiko, hobennan desemplea, kobradonan di ‘onderstand’ , penshonado i adultonan mayo ta konfronta problemanan serio pa sobrebibi.
Un estudio di OECD (organisashon pa koperashon di desaroyo ekonomiko) 2013 a formula kriterionan di desigualdat di entrada den paisnan industrialisa. “Benchmark” den e paisnan aki ta ku e parti di poblashon ku ta gana menos ku mitar di e entrada nashonal ta 11%. Naturalmente Korsou no ta un pais industrialisa, pero na numeroso okashon nos ta posishona nos mes komo tal. Den e kuadro ei un komparashon kisas ta hustifika. Na Korsou 43% ta gana menos di e promedio di entrada bruto mensual di 2830 florin.
E susesonan di 30 di mei tabata ekspreshon di frustrashonnan akumula atraves di generashonan di eksplotashon i tresaso sosial-ekonomiko di e grupo mayoritario di Korsou.
E ananan direktamente despues di 30 di mei a konose te na sierto altura un rekonosimentu di e grupo mayoritario di pueblo di Korsou. E klase trahado a disfruta di benefisionan sosial ku a keda inkorpora den leinan laboral i provishonan sosial. Riba tereno sosial politiko tambe a bini algun kambio no muchu fundamental: Antias a konose su prome gobernado i minister president pretu i Korsou a hana su prome ‘gezaghebber’ pretu. E kambionan aki tabata mas bien kosmetiko, pasobra nan no a trese kambio fundamental den e relashonnan di poder na Korsou. E klasenan dominante a mantene nan posishon privilegia denter e sosiedat. Denter di e proseso di emansipashon a surgi un ruptura sosial di e persepshon historiko kultural di inferioridat di e mayoria di e poblashon Afrodesendiente. E ruptura sosial a influensia i fortalese e proseso di buskeda i formashon di un identidat propio i genuino di e Afrokurasoleno.
Lamentablemente no a stabilisa i fortifika e proseso aki ku un maneho/politika edukashonal struktura denter di nos institushonnan di ensenansa, edukashon i formashon. Manera nos a indika no tin masha hopi kambio riba e tereno ekonomiko. No a bin kambionan signifikativo den e situashon ekonomiko di un gran parti di nos pueblo. Fuera di esei politika di rekolonisashon hulandes i e posishon asumi pa gruponan ekonomiko poderoso ku ta sali solamente na defensa di nan interes komersial spesifiko sin tene kuenta ku interes general a afekta i influensha e proseso di emansipashon politiko i ekonomiko di e mayoria di nos pueblo.
E ekspreshon “pan i rekonosimentu” ta ilustra e 2 faktornan mas importante ku a kondusi na 30 di mei esta un distribushon inhusto di entradanan ekonomiko i diskriminashon rasial ku ta kondusi na un posishon i status sosial inferior di prinsipalmente e mayoria Afrodesendiente na e elite blanku denter di e sosiedat di Korsou.
E faktor sosial-rasial a hunga un papel importante. E ekspreshonnan: “e Bon Yu-di-Korsou” i “e Yu di tera” ta ilustra e diferenshanan eksistente entre e gruponan minoritario pudiente blanku i e grupo mayoritario de desendensha Afrikano. Ta di lamenta ku e tendensha di 30 di mei den direkshon di krea un identidat propio fuerte, mas patriotismo i formashon di un nashon solido no a keda kristalisa. Gobernashonnan susesivo no a institui un maneho di ensenansa pa lanta un sentido di orguyo rondo di e konosementu i saber di kultura i historia di Korsou bou di hubentut.
For di ananan 90 estado hulandes pa motibunan strategiko, geo-politiko i geo-ekonomiko a desaroya un konsepto di kambionan huridiko-estatal den Reino Hulandes. Pa logra e ophetivo aki estado hulandes a presenta limitashonnan den outonomia di Korsou impone un direkshon di mas koperashon obligatorio i supervishon di Reino, lesa Hulanda. E kambio di direkshon di mas koperashon obligatorio i supervishon di Reino, lesa Hulanda. E kambio di direkshon aki a keda hustifika pa e supuesto mal gobernashon ku ta eksisti na Korsou, prinsipalmente riba tereno finansiero ku defisitnan presupuestario struktural i un debe nashonal haltu. Tambe e oumento grandi di kriminalidat ku alaves a traspasa frontera di Korsou i yega Hulanda tabata un otro motibu pa estado hulandes interveni den nos asuntu.
Preshon desproposhonal di estado hulandes riba gobernashon di Korsou despues di ana 2010 pa balansa presepuestonan a sigui afekta e mayoria di nos poblashon i a kondusi na un oumento di pobresa den barionan manera Seru Fortuna, Marchena, Wishi, Buena Vista, Koral Specht i areanan grandi di Banda Bou. E maneho politiko di ultimo ananan no a logra di solushona e problema grandi di desempleo. Tin tur indikashon ku e politika aki a trese bienestar pa un grupo priveligia. E politika di desaroyo ekonomiko a hasi dano na union i solidarismo bou di e klase trahado. Medidanan fiskal pa subi entrada di gobiernu a krea desunion, desempleo i mas individualismo pa por sobrebibi. A surgi un oumento desproposhonal di kriminalidat i korupshon.
Esaki ta kontrali na e perspektiva di mehoransa sosial ku 30 di mei a krea pa mayoria di nos sosiedat. E esperitu di mas bienestar pa un i tur i rekonosimentu pa mayoria di nos poblashon ta eksistente. Solamente gobernashonnan di ultimo dekadanan no a fungi komo katalisador di e pensamentu aki. Manera ya a manifesta, gobiernunan a opta pa desaroyo ekonomiko i saneamentu di finansa publiko pa por a indika kresementu kuantitativo i material. Sinembargo desaroyo ekonomiko riba su so no a logra trese bienestar sosial pa pueblonan na mundu. Esaki ta resalta den e vishon ku mayoria gobiernu a aplika e ultimo dekadanan den mundu i e resultadonan ku esaki a genera. Aplikashon di e konsepto antikua di desaroyo ekonomiko komo uniko sektor pa logra bienestar sosial lo sigui okashona empobresimentu aselera.
Mester bini un kambio di paridigma ku enfasis riba un desaroyo sostenibel ku ta hasi uzo di tur rekurso humano i natural pa subi kalidat di bida di tur siudadano irespekto desendensha, genero, kredo i posishon sosial-ekonomiko i sigura alaves bienestar i eksistensha pa futuro generashonnan.


text:
Departamento di Aduana a haci entrega di e prome certificado di e Verificateursopleiding na e 10 cursistanan cu ta hasiendo e curso intensivo aki na Universidad di Aruba.
E ceremonia a tuma lugar na Universidad di Aruba, den compania di miembronan di Management Team, cursistanan y nan ser keri, sr. Nic Quandus Opleidingshoofd, sra. Patricia Flanders-Illes Secretaria di e opleiding, sr. Paul Vandormael Coordinador di e opleidingen na DAA y docentenan.
Director di Aduana sr. Roderick Croes, Minister di Finansas sr. Angel Bermudez y diferente representante a duna palabra durante e ceremonia. Den su discurso director di Aduana a refleha con antes miembronan di Cuerpo di Aduana tabata biaha pa Hulanda pa specialisa nan mes. Candidatonan cu ta bin na remarke pa bay haci e curso aki ta pasa dor di un proceso extenso. Sr. Croes a sigui splica di e bentaha y desbentahanan ora cu bo ta haci e curso na tera frio en comparacion cu si bo haci e curso aki na Aruba.
Na Hulanda e candidatonan tin di adapta nan mes na e clima, e omgeving, ta leu di nan sernan keri, pero na e otro banda nan tin mas tempo y menos distraccion pa concentranan mes mas riba nan estudio.
Na november 2015, e Kommies Verificateurs a haya e oportunidad di haci e curso aki na Aruba, unda cu nan ta den nan seno familiar, e dushi clima di Aruba y nan bekende omgeving.
Sr. Croes duna di conoce cu den e esfuerso pa hiba e organisacion Aduana dilanti ta necesario pa sigui inverti den modernisacion di procesonan y leynan pero tambe inverti den e “human capital” di e organisacion significando cu lo tin di sigui inverti pa “upgrade” e conocemento y abilidadnan di su hendenan. E meta di e Verificateursopleiding ta pa e organisacion di Departamento di Aduana por sigui evoluciona di un organisacion cu den pasado conoce mas tanto controlnan fisico y aworaki den presente y den futuro lo bay den direccion di traha mas a base di Risk Management y haci mas controlnan administrativo.
Cursistanan cu ta termina e curso di Verificateur, no solamente lo subi di rango, pero lo bay haci trabounan den e funcion como specialista (HBO niveau) riba tereno administrativo a base di risico. E organisacion di Departamento di Aduana sigur lo wordo reforsa cu 10 especialista mas riba nivel halto.
Di e 10 cursistanan cu a finalisa e prome parti di e Verificateursopleiding cu exito tin 8 damas y 2 cabayero. E best gelaagden di e parti basico di e curso ta: sra. Marilyn Webb, sra. Maribel Nuboer y sra. Deyanira Tromp-Ras.
Un felicitacion enorme pa nan esfuerso ta bay na: sr. Edgard Croes, sra. Anna Cristina Croes-Gonzalez, sra. Sharina van der Biezen-Hernandez, sra. Angeli Nuboer, sra. Mildred Franken-Peña, sra. Deyanira Ras, sra. Eliane Riley, sra. Ivette Semerel, sr. Enrico Soto y sra. Marilyn Webb.
Un gradecimento ta bay na Director di Aduana, Minister di Finansa, Universidad di Aruba, Hoofd, Secretaris, Adviseur, Coordinador y Docentenanan di e Verficateursopleiding tanto na Aruba y BCKC. Un gradecimento inmenso ta bay na tur Cursistanan y nan famianan pa tur nan esfuersonan y sosten. Tambe na e afdeling Algemene Zaken y demas empleadonan cu a duna un nan aporte pa cu e curso aki.
Gerencia, staf y empleadonan di Departamento di Aduana ta desea tur cursistanan hopi exito y perseverancia den nan tareanan y animo pa sigui crece den nan carera.